cyanic-selkie/wikianc huggingface dataset:
ᱦᱟᱛᱱᱟᱵᱮᱰᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱦᱟᱛᱱᱟᱵᱮᱰᱟ (Hatnabeda) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱕᱒ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱑᱑ ᱜᱚᱴᱟᱝ ᱠᱚᱲᱟ ᱟᱨ ᱑᱐᱔ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱚᱴᱠᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱵᱤᱫᱷᱟᱱᱥᱚᱵᱷᱟ ᱨᱤᱱ ᱥᱚᱦᱮᱫ ᱠᱚ
ᱯᱚᱴᱠᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱟᱹᱪᱤ (ᱡᱷᱟᱨᱠᱷᱚᱸᱰ) ᱠᱷᱚᱱ ᱡᱚᱛᱚ ᱵᱤᱫᱷᱟᱭᱚᱠᱟᱜ ᱛᱟᱹᱞᱠᱟᱹ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱦᱟᱛᱱᱟᱵᱮᱰᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱑᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱔᱒ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱙ᱹ᱕᱓% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱑᱑ ᱜᱚᱴᱟᱝ ᱠᱚᱲᱟ ᱟᱨ ᱑᱐᱔ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱓᱗, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱔᱔᱘, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱔᱕ᱹ᱖᱖ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱒ᱹ᱒᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱐ᱹ᱗᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱨᱟᱭᱦᱚᱨᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱡᱟᱢᱩᱰᱟᱲᱤ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱒᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱛᱤᱨᱩᱯᱚᱛᱛᱩᱨ ᱦᱚᱱᱚᱛ
ᱛᱤᱨᱩᱯᱚᱛᱛᱩᱨ ᱦᱚᱱᱚᱛ ᱫᱚ ᱮᱛᱚᱢ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱒᱐᱑᱙ ᱥᱟᱞ ᱨᱮ ᱵᱷᱮᱞᱞᱳᱨ ᱦᱚᱱᱚᱛ ᱫᱚ ᱯᱮᱭᱟ ᱦᱩᱰᱤᱧ ᱦᱚᱱᱚᱛ ᱨᱮ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱕ ᱚᱜᱚᱥᱴ ᱒᱐᱑᱙ ᱥᱟᱞ ᱨᱮ ᱨᱟᱱᱤᱯᱮᱴ ᱦᱚᱱᱚᱛ ᱥᱟᱶ ᱱᱚᱣᱟ ᱵᱮᱱᱟᱣ ᱨᱮᱱᱟᱜ ᱜᱷᱚᱥᱱᱟ ᱞᱮᱱᱟ ᱛᱟᱦᱮᱸᱫ, ᱟᱨ ᱱᱤᱭᱟᱹ ᱟᱹᱢᱟᱹᱞᱮᱛ ᱨᱮ ᱒᱘ ᱱᱚᱵᱷᱮᱢᱵᱚᱨ ᱒᱐᱑᱙ ᱥᱟᱞ ᱨᱮ ᱜᱷᱚᱥᱱᱟ ᱞᱮᱱᱟ ᱛᱟᱦᱮᱸᱫ ᱾ ᱛᱤᱨᱩᱯᱚᱛᱛᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤᱭᱟ ᱾
ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱠᱚᱧᱮᱼᱥᱟᱢᱟᱝ ᱨᱮᱫᱚ ᱵᱷᱮᱞᱞᱳᱨ ᱦᱚᱱᱚᱛ ᱛᱮ, ᱮᱛᱚᱢᱼᱯᱟᱪᱮ ᱨᱮᱝᱚ ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱛᱮ, ᱮᱛᱚᱢᱼᱥᱟᱢᱟᱝ ᱨᱮᱫᱚ ᱛᱤᱨᱩᱵᱚᱱᱱᱟᱢᱚᱞᱟᱭ ᱦᱚᱱᱚᱛ ᱛᱮ ᱟᱨ ᱠᱚᱧᱮᱼᱯᱟᱪᱮ ᱨᱮᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱪᱤᱛᱛᱩᱨ ᱦᱚᱱᱚᱛ ᱛᱮ ᱞᱟᱜᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱘ ᱫᱚ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱠᱷᱚᱸᱰ ᱠᱚ
ᱛᱤᱨᱩᱯᱚᱛᱛᱩᱨ ᱦᱚᱱᱚᱛ ᱫᱚ ᱵᱷᱮᱞᱞᱳᱨ ᱦᱚᱱᱚᱛ ᱨᱮᱱᱟᱜ ᱯᱮᱭᱟ ᱮᱛᱚᱢᱼᱯᱟᱪᱮ ᱛᱟᱞᱩᱠᱟ ᱨᱮ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ : ᱛᱤᱨᱩᱯᱚᱛᱛᱩᱨ, ᱵᱚᱱᱤᱭᱟᱢᱵᱟᱫᱤ ᱟᱨ ᱚᱢᱵᱩᱨ ᱾ᱯᱚᱱᱚᱛ ᱨᱮ ᱱᱤᱛᱚᱜ ᱫᱚ ᱜᱩᱴ ᱯᱩᱱᱭᱟᱹ ᱛᱟᱞᱩᱠᱟ ᱞᱟᱹᱜᱤᱫ ᱛᱮ ᱱᱚᱴᱨᱟᱢᱯᱚᱞᱞᱤ ᱥᱮᱞᱮᱫ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱡᱟᱥᱤᱰᱤᱦ-ᱫᱩᱢᱠᱟᱹ-ᱨᱟᱢᱯᱩᱨᱦᱟᱴ ᱞᱟᱭᱤᱱ
ᱡᱟᱥᱤᱰᱤᱦ–ᱫᱩᱢᱠᱟᱹ–ᱨᱟᱢᱯᱩᱨᱦᱟᱴ ᱞᱟᱭᱤᱱ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱭᱟᱜ ᱡᱟᱥᱤᱰᱤᱦ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱨᱟᱢᱯᱩᱨᱦᱟᱴ ᱢᱩᱸᱫᱽ ᱨᱮ ᱢᱮᱱᱟᱜ ᱢᱤᱫ ᱥᱤᱝᱜᱮᱞ ᱵᱽᱨᱚᱰᱜᱮᱡᱽ ᱞᱟᱭᱤᱱ ᱠᱟᱱᱟ᱾ ᱱᱚᱣᱟ ᱞᱟᱭᱤᱱ ᱦᱚᱛᱮᱛᱮ ᱫᱮᱣᱜᱷᱚᱨ ᱟᱨ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱪᱟᱸᱜᱟ ᱨᱟᱡᱽᱜᱟᱲ ᱫᱩᱢᱠᱟᱹ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱡᱟᱥᱤᱰᱤᱦ ᱠᱷᱚᱱ ᱫᱩᱢᱠᱟᱹ ᱢᱩᱸᱫᱽ ᱨᱮᱭᱟᱜ ᱦᱟᱹᱴᱤᱧ ᱫᱚ ᱥᱟᱢᱟᱝ ᱨᱮᱞ ᱨᱮᱭᱟᱜ ᱟᱥᱟᱱᱥᱳᱞ ᱠᱷᱚᱸᱰ ᱨᱮ ᱟᱨ ᱫᱩᱢᱠᱟᱹ ᱠᱷᱚᱱ ᱨᱟᱢᱯᱩᱨᱦᱟᱴ ᱢᱩᱸᱫᱽ ᱨᱮᱭᱟᱜ ᱦᱟᱹᱴᱤᱧ ᱫᱚ ᱥᱟᱢᱟᱝ ᱨᱮᱞ ᱨᱮᱭᱟᱜ ᱦᱟᱣᱲᱟ ᱠᱷᱚᱸᱰ ᱨᱮᱭᱟᱜ ᱛᱟᱹᱨᱤ ᱨᱮ ᱢᱮᱱᱟᱜᱼᱟ᱾
ᱱᱟᱜᱟᱢ
᱑᱘᱕᱐ ᱥᱮᱨᱢᱟ ᱚᱠᱛᱮ ᱵᱽᱨᱤᱴᱤᱥ ᱠᱚ ᱥᱤᱼᱥᱤᱨᱡᱟᱹᱣᱤᱡ ᱟᱜ ᱫᱷᱚᱱ ᱫᱩᱨᱤᱵᱽ ᱠᱚ ᱞᱩᱴ ᱞᱟᱹᱜᱤᱫ ᱥᱟᱱᱛᱟᱲ ᱯᱟᱨᱜᱟᱱᱟ ᱫᱚ ᱵᱮᱝᱜᱚᱞ ᱥᱟᱶ ᱡᱚᱯᱲᱟᱣ ᱨᱮᱭᱟᱜ ᱠᱚ ᱩᱱᱩᱭᱦᱟᱹᱨ ᱞᱮᱫᱟ᱾ ᱢᱮᱱᱠᱷᱟᱱ ᱑᱘᱕᱕ ᱥᱮᱨᱢᱟ ᱨᱮ ᱦᱩᱭ ᱞᱮᱱ ᱥᱟᱱᱛᱟᱲ ᱦᱩᱞ ᱠᱷᱟᱹᱛᱤᱨ ᱱᱚᱣᱟ ᱠᱟᱹᱢᱤ ᱫᱚ ᱵᱟᱝ ᱞᱟᱦᱟ ᱞᱮᱱᱟ᱾ ᱫᱤᱥᱚᱢ ᱯᱷᱩᱨᱜᱟᱹᱞ ᱛᱟᱭᱚᱢ ᱨᱮᱞ ᱞᱟᱭᱤᱱ ᱵᱮᱱᱟᱣ ᱨᱮᱭᱟᱜ ᱟᱹᱰᱤᱜᱟᱱ ᱫᱟᱹᱵᱤ ᱨᱟᱠᱟᱵ ᱟᱠᱟᱱᱟ᱾ ᱢᱟᱨᱟᱝ ᱢᱚᱱᱛᱨᱤ ᱚᱴᱚᱞ ᱵᱤᱦᱟᱨᱤ ᱵᱟᱡᱽᱯᱮᱭᱤ ᱑᱙᱙᱙ ᱥᱮᱨᱢᱟ ᱨᱮ ᱱᱚᱣᱟ ᱨᱮ ᱞᱟᱭᱤᱱ ᱵᱮᱱᱟᱣ ᱨᱮᱭᱟᱜ ᱢᱚᱧᱡᱩᱨᱤ ᱟᱨ ᱵᱩᱱᱤᱭᱟᱹᱫᱽ ᱫᱷᱤᱨᱤ ᱮ ᱫᱚᱦᱚ ᱞᱮᱫᱟ᱾
ᱠᱟᱹᱢᱤ ᱨᱮᱭᱟᱜ ᱞᱟᱦᱟᱱᱛᱤ
ᱡᱟᱥᱤᱰᱤᱦ ᱡᱚᱝᱥᱚᱱ ᱠᱷᱚᱱ ᱫᱩᱢᱠᱟᱹ ᱨᱮᱭᱟᱜ ᱗᱑ ᱠᱤᱢᱤ ᱦᱟᱹᱴᱤᱧ ᱫᱚ ᱑᱒ ᱡᱩᱞᱟᱭ ᱒᱐᱑᱑ ᱥᱮᱨᱢᱟ ᱨᱮ ᱵᱮᱱᱟᱣ ᱥᱟᱹᱛ ᱟᱠᱟᱱᱟ᱾ ᱫᱩᱢᱠᱟᱹ ᱠᱷᱚᱱ ᱟᱢᱵᱟᱡᱳᱲᱟ ᱥᱤᱠᱟᱨᱤᱯᱟᱲᱟ ᱢᱩᱸᱫᱽ ᱨᱮᱭᱟᱜ ᱨᱮᱞ ᱞᱟᱭᱤᱱ ᱫᱚ ᱡᱩᱱ ᱒᱐᱑᱔ ᱥᱮᱨᱢᱟ ᱨᱮ ᱥᱟᱹᱛ ᱟᱠᱟᱱᱟ᱾ ᱨᱟᱢᱯᱩᱨᱦᱟᱴ ᱠᱷᱚᱱ ᱯᱤᱱᱟᱨᱜᱟᱨᱤᱭᱟᱹ ᱨᱮᱭᱟᱜ ᱞᱟᱭᱤᱱ ᱫᱚ ᱒᱕ ᱱᱚᱵᱷᱮᱢᱵᱚᱨ ᱒᱐᱒ ᱥᱮᱨᱢᱟ ᱨᱮ ᱪᱟᱹᱞᱩ ᱟᱠᱟᱱᱟ᱾ ᱟᱢᱵᱟᱡᱳᱲᱟ ᱥᱤᱠᱟᱨᱤᱯᱟᱲᱟ ᱠᱷᱚᱱ ᱯᱤᱱᱟᱨᱜᱟᱨᱤᱭᱟᱹ ᱢᱩᱸᱫᱽ ᱨᱮ ᱑᱐ ᱥᱟᱺᱜᱤᱧ ᱞᱟᱭᱤᱱ ᱨᱮᱭᱟᱜ ᱠᱟᱹᱢᱤ ᱒᱐᱑᱕ ᱥᱮᱨᱢᱟ ᱨᱮ ᱥᱟᱹᱛ ᱞᱮᱱᱟ ᱟᱨ ᱔ ᱡᱩᱱ ᱒᱐᱑᱕ ᱥᱮᱨᱢᱟ ᱨᱮ ᱫᱩᱢᱠᱟᱹ ᱠᱷᱚᱱ ᱨᱟᱢᱯᱩᱨᱦᱟᱴ ᱦᱟᱹᱵᱤᱫ ᱢᱤᱫ ᱯᱮᱥᱮᱧᱡᱟᱨ ᱴᱨᱮᱱ ᱪᱟᱞᱟᱜ ᱥᱟᱶ ᱛᱮ ᱱᱚᱣᱟ ᱦᱚᱸ ᱪᱟᱹᱞᱩ ᱟᱡᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱮᱞ ᱛᱷᱚᱠ: ᱨᱮᱞ ᱞᱟᱭᱤᱱ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱨᱮᱞ ᱞᱟᱭᱤᱱ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱨᱮᱞ ᱞᱥᱭᱤᱱ ᱛᱷᱚᱠ: ᱡᱷᱟᱲᱠᱷᱚᱸᱰ ᱨᱮᱱᱟᱜ ᱨᱮᱞ ᱞᱟᱭᱤᱱ
ᱟᱨᱴᱥᱟᱠᱷ ᱨᱮᱱᱟᱜ ᱟᱹᱯᱱᱟᱹᱛ
ᱟᱨᱴᱥᱟᱠᱷ ᱥᱚᱨᱠᱟᱨᱤ ᱞᱮᱠᱟᱛᱮ ᱟᱨᱴᱥᱟᱠᱷ ᱨᱮᱱᱟᱜ ᱟᱹᱯᱱᱟᱹᱛ ᱟᱨᱢᱮᱱᱤᱭᱟᱱ ᱱᱟᱜᱳᱨᱱᱳ ᱠᱟᱨᱟᱵᱟᱠᱷ ᱨᱮᱱᱟᱜ ᱟᱹᱯᱱᱟᱹᱛ ᱮᱱ.ᱠᱮ.ᱟᱨ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱮᱛᱚᱢ ᱠᱚᱠᱮᱥᱟᱥ ᱨᱮᱭᱟᱜ ᱢᱤᱫ ᱮᱴᱟᱜ ᱟᱠᱟᱱ ᱫᱤᱥᱚᱢ ᱠᱟᱱᱟ, ᱡᱟᱦᱟᱸ ᱫᱚ ᱡᱮᱡᱟᱹᱛᱤᱭᱟᱹᱨᱤ ᱞᱮᱠᱟᱛᱮ ᱟᱡᱟᱨᱵᱟᱭᱡᱟᱱ ᱨᱮᱭᱟᱜ ᱦᱤᱸᱥ ᱢᱮᱱᱛᱮ ᱵᱟᱲᱟᱭᱚᱜᱼᱟ᱾ ᱟᱨᱴᱥᱟᱠᱷ ᱫᱚ ᱞᱟᱦᱟᱸ ᱛᱮᱱᱟᱜ ᱱᱟᱜᱳᱨᱱᱳ-ᱠᱟᱨᱟᱵᱟᱠᱷ ᱥᱟᱭᱚᱛᱛᱥᱟᱥᱤᱛ ᱳᱵᱽᱞᱟᱥᱴ ᱨᱮᱭᱟᱜ ᱡᱟᱹᱥᱛᱤ ᱜᱟᱱ ᱴᱚᱴᱷᱟ ᱥᱟᱶᱛᱮ ᱚᱱᱟ ᱟᱸᱰᱮᱯᱟᱥᱮ ᱨᱮᱭᱟᱜ ᱴᱚᱴᱷᱟ ᱠᱚᱭ ᱪᱟᱪᱞᱟᱣᱮᱫ ᱠᱟᱱᱟ᱾ ᱱᱚᱣᱟ ᱨᱮᱭᱟᱜ ᱯᱟᱪᱮ ᱥᱮᱫ ᱟᱨᱢᱮᱱᱤᱭᱟ ᱟᱨ ᱮᱛᱚᱢ ᱥᱮᱫ ᱤᱨᱟᱱ ᱫᱤᱥᱚᱢ ᱨᱮᱭᱟᱜ ᱥᱤᱢᱟᱹ ᱢᱮᱱᱟᱜᱼᱟ᱾ ᱟᱨᱴᱥᱟᱠᱷ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱥᱴᱮᱯᱟᱱᱠᱮᱨᱴ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱮᱯᱮᱪᱟᱜ ᱴᱚᱴᱷᱟ
ᱵᱷᱳᱨᱳ ᱯᱟᱹᱨᱥᱤ
ᱵᱷᱳᱨᱳ' (ᱵᱷᱳᱨᱳ: võro kiilʼ [ˈvɤro kʲiːlʲ], ᱮᱥᱛᱳᱱᱤᱭᱟᱱ: võru keel) ᱫᱚ ᱤᱣᱨᱟᱞᱤᱠ ᱯᱟᱹᱨᱥᱤᱠᱚ  ᱨᱮᱱᱟᱜ ᱯᱷᱤᱱᱤᱠ ᱪᱟᱸᱜᱟ ᱨᱮᱭᱟᱜ ᱢᱤᱫ ᱯᱟᱹᱨᱥᱤ ᱠᱟᱱᱟ ᱾ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱱᱚᱶᱟ ᱫᱚ ᱮᱥᱛᱳᱱᱤᱭᱟᱱ ᱯᱟᱹᱨᱥᱤ ᱨᱮᱱᱜᱟ ᱠᱚᱧᱮ ᱮᱥᱛᱳᱱᱤᱭᱟᱱ ᱪᱟᱸᱜᱟ ᱯᱟᱹᱨᱥᱤ ᱠᱚ ᱨᱮᱱᱟᱜ ᱢᱤᱫ ᱯᱟᱹᱨᱥᱤ ᱢᱮᱱᱛᱮ ᱠᱚ ᱢᱚᱱᱮᱭᱟ, ᱛᱚᱵᱮ ᱱᱮᱛᱟᱨ ᱫᱤᱱ ᱱᱚᱶᱟ ᱨᱮᱭᱟᱜ ᱮᱴᱟᱜ ᱟᱯᱱᱟᱨ ᱥᱟᱶᱦᱮᱫ ᱢᱟᱱᱚᱠ ᱨᱩᱯ ᱢᱮᱱᱟᱜᱼᱟ ᱟᱨ ᱮᱥᱛᱳᱱᱤᱭᱟ ᱨᱮᱱᱟᱜ ᱢᱤᱫ ᱴᱚᱴᱷᱟᱠᱤᱭᱟᱹ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱ ᱮᱢᱚᱜ ᱨᱮᱭᱟᱜ ᱛᱟᱺᱜᱤ ᱨᱮ ᱢᱮᱱᱟᱜᱼᱟ ᱾ ᱵᱷᱳᱨᱳ ᱯᱟᱹᱨᱥᱤ ᱨᱮᱱ ᱟᱢᱫᱟᱡᱽ ᱗᱕,᱐᱐᱐ ᱜᱟᱱ ᱨᱚᱼᱨᱚᱲ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱹᱥᱛᱤ ᱜᱮ ᱠᱚᱧᱮ ᱮᱥᱛᱳᱱᱤᱭᱟ ᱨᱮ ᱾
ᱚᱞ ᱫᱟᱹᱭᱠᱟᱹ
ᱵᱷᱳᱨᱳ ᱯᱟᱹᱨᱥᱤ ᱛᱮ ᱡᱮᱡᱟᱹᱛᱤᱭᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱩᱪᱷᱟᱹᱱ ᱨᱮᱱᱟᱜ ᱟᱨᱴᱤᱠᱮᱞ ᱑:
ᱛᱩᱞᱟᱹᱡᱚᱠᱷᱟ ᱞᱟᱹᱜᱤᱫ ᱱᱚᱶᱟ ᱢᱤᱫ ᱟᱹᱭᱟᱹᱛ ᱜᱮ ᱢᱟᱱᱚᱠ ᱮᱥᱛᱳᱱᱤᱭᱟᱱ ᱛᱮ :
ᱯᱷᱤᱱᱤᱥ ᱛᱮ:
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱣᱨᱟᱞᱤᱠ ᱯᱟᱹᱨᱥᱤ ᱛᱷᱚᱠ: ᱮᱥᱛᱳᱱᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ
ᱦᱤᱡᱽᱞᱤ ᱠᱚᱞᱮᱡᱽ
ᱦᱤᱡᱽᱞᱤ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱟᱱᱰᱟᱨᱜᱽᱨᱮᱡᱩᱭᱮᱴ ᱜᱚᱲᱚ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱙᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱠᱚᱞᱮᱡᱽ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱱᱤᱠᱤᱛᱟ ᱥᱤᱝ
ᱱᱤᱠᱤᱛᱟ ᱥᱤᱝ (ᱡᱟᱱᱟᱢ ᱖ ᱚᱠᱴᱚᱵᱚᱨ ᱑᱙᱙᱑) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱚᱱᱚᱞᱤᱭᱟᱹ ᱠᱟᱱᱟᱭ ᱾  ᱩᱱᱤᱫᱚ ᱫᱟ ᱨᱤᱡᱚᱱ ᱤᱡᱽ ᱭᱩ, ᱮᱵᱽᱨᱤ ᱴᱟᱭᱤᱢ ᱤᱴ ᱨᱮᱱᱥ, ᱞᱟᱭᱤᱠ ᱮ ᱞᱟᱵᱷ ᱥᱚᱝ, ᱫᱟ ᱯᱨᱚᱢᱤᱥ  ᱟᱨ ᱟᱯᱷᱴᱟᱨ ᱚᱞ ᱫᱤᱥ ᱴᱟᱭᱤᱢ ᱥᱟᱶᱛᱮ ᱜᱮᱞᱵᱟᱨ ᱜᱚᱴᱟᱝ ᱯᱚᱛᱚᱵ ᱮ ᱚᱞ ᱟᱠᱟᱫᱟ ᱾   ᱟᱡᱟᱜ ᱒᱐᱑᱖ ᱥᱟᱞ ᱨᱮᱱᱟᱜ ᱠᱟᱹᱦᱱᱤ ᱫᱚ, ᱞᱟᱭᱤᱠ ᱮ ᱞᱟᱵᱷ ᱥᱚᱝ, ᱦᱤᱱᱫᱩᱥᱛᱟᱱ ᱴᱟᱭᱤᱢᱥ ᱵᱮᱥᱴᱥᱮᱞᱟᱨ ᱛᱟᱹᱞᱠᱟᱹ ᱨᱮ ᱮᱞᱮᱞ ᱒ ᱨᱮ ᱮᱦᱚᱵ ᱮᱱᱟ ᱾ ᱢᱟᱲᱟᱝ ᱥᱮᱨᱢᱟ ᱫᱚ, ᱮᱵᱽᱨᱤ ᱴᱟᱭᱤᱢ ᱤᱴ ᱨᱮᱱᱥ ᱫᱚ ᱚᱱᱟ ᱛᱟᱹᱞᱠᱟᱹ ᱨᱮ ᱮᱞᱮᱞ ᱗ ᱨᱮ ᱮᱛᱚᱦᱚᱵ ᱠᱮᱫᱼᱟ ᱾
ᱦᱤᱡᱽᱞᱤ ᱠᱚᱞᱮᱡᱽ
ᱢᱟᱱᱚᱛ
ᱦᱟᱹᱞᱤ ᱜᱮ ᱦᱤᱡᱽᱞᱤ ᱠᱚᱞᱮᱡᱽ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱥᱤ+ ᱜᱽᱨᱮᱰ ᱛᱮ ᱢᱟᱱᱚᱛ ᱨᱩᱣᱟᱹᱲ ᱟᱠᱟᱱᱟ᱾ ᱠᱚᱞᱮᱡᱽ ᱨᱮᱭᱟᱜ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱛᱮᱦᱚᱸ ᱢᱟᱱᱚᱛ ᱮᱢ ᱟᱠᱟᱱᱟ᱾
ᱱᱤᱠᱤᱛᱟ ᱥᱤᱝ
ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱟᱹᱢᱤ
ᱱᱤᱠᱤᱛᱟ ᱥᱤᱝ ᱟᱜ ᱡᱟᱱᱟᱢ ᱫᱚ ᱯᱟᱴᱱᱟ, ᱵᱤᱦᱟᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱩᱱᱤᱫᱚ ᱟᱡᱟᱜ ᱡᱤᱭᱚᱱ ᱢᱟᱲᱟᱝ ᱫᱚ ᱯᱩᱱ ᱥᱮᱨᱢᱟ ᱵᱤᱛᱟᱹᱣ ᱞᱮᱫ ᱛᱟᱦᱮᱸᱫ ᱾ ᱩᱱᱤᱫᱚ ᱟᱨᱦᱚᱸ ᱤᱱᱫᱚᱨ ᱨᱮ ᱥᱮᱱ ᱮᱱᱟ, ᱡᱟᱦᱟᱸ ᱩᱱᱤᱫᱚ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞᱮ ᱥᱮᱱ ᱮᱱᱟ ᱾ ᱩᱱᱤᱫᱚ ᱒᱐᱐᱘ ᱥᱟᱞ ᱨᱮ ᱵᱨᱤᱡᱽᱯᱷᱚᱨᱰ ᱤᱥᱠᱩᱞ, ᱨᱟᱺᱪᱤ ᱨᱮ ᱟᱡᱟᱜ ᱤᱥᱠᱩᱞ ᱥᱮᱪᱮᱫ ᱮ ᱥᱟᱹᱛ ᱠᱮᱜᱼᱟ ᱾ ᱩᱱᱤᱫᱚ ᱒᱐᱑᱒ ᱥᱟᱞ ᱨᱮ ᱤᱱᱫᱚᱨ ᱨᱮ ᱮᱠᱨᱚᱯᱚᱞᱤᱥ ᱤᱱᱥᱴᱤᱴᱭᱩᱴ ᱳᱯᱷ ᱯᱷᱟᱨᱢᱟᱥᱭᱩᱴᱤᱠᱟᱞ ᱮᱡᱩᱠᱮᱥᱟᱱ ᱮᱱᱰ ᱨᱤᱥᱟᱨᱪ ᱨᱮ ᱯᱷᱟᱨᱢᱮᱥᱤ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱟᱨᱦᱚᱸ ᱩᱱᱤᱫᱚ ᱫᱟ ᱱᱤᱭᱩ ᱤᱥᱠᱩᱞ, ᱠᱷᱚᱱ ᱠᱨᱤᱭᱮᱴᱤᱵᱽ ᱚᱞ ᱨᱮ ᱢᱟᱥᱴᱚᱨ ᱳᱯᱷ ᱯᱷᱟᱭᱤᱱ ᱟᱨᱴᱥ ᱞᱟᱹᱜᱤᱫ ᱛᱮ ᱱᱤᱭᱩ ᱭᱚᱨᱠ ᱮ ᱥᱮᱱ ᱮᱱᱟ ᱾ ᱱᱤᱭᱩ ᱭᱚᱨᱠ ᱥᱚᱦᱚᱨ ᱫᱚ ᱡᱟᱦᱟᱸ ᱠᱷᱚᱱ ᱩᱱᱤ ᱒᱐᱑᱖ ᱥᱟᱞ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱒᱐᱒᱒ ᱥᱟᱞ ᱨᱮ ᱩᱱᱤᱫᱚ ᱢᱤᱫᱴᱟᱹᱝ ᱟᱢᱮᱨᱤᱠᱟ ᱦᱮᱨᱮᱞ ᱠᱚᱲᱟ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ ᱟᱨ ᱱᱤᱛᱚᱜ ᱫᱚ ᱵᱨᱩᱠᱞᱤᱱ, ᱱᱤᱭᱩ ᱭᱚᱨᱠ ᱨᱮ ᱢᱮᱱᱟᱭᱟ ᱾
ᱦᱤᱡᱽᱞᱤ ᱠᱚᱞᱮᱡᱽ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱥᱣᱤᱥ ᱵᱮᱸᱠ
ᱥᱣᱤᱡᱚᱨᱞᱟᱸᱰ ᱨᱮ ᱵᱮᱸᱠ ᱵᱮᱵᱚᱥᱛᱟ ᱫᱚ ᱑᱘ ᱥᱟᱭ-ᱥᱚᱛᱟᱵᱽᱫᱤ ᱠᱷᱚᱱ ᱨᱤᱱ-ᱢᱚᱦᱟᱡᱚᱱ ᱦᱚᱛᱮᱛᱮ ᱮᱦᱚᱵ ᱟᱠᱟᱱᱟ ᱾
ᱜᱳᱭᱮᱞᱠᱮᱨᱟ ᱨᱮᱞᱣᱮ ᱥᱴᱮᱥᱚᱱ
ᱜᱳᱭᱮᱞᱠᱮᱨᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱜᱳᱭᱮᱞᱠᱮᱨᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱓᱔ ᱠᱤᱞᱚᱢᱤᱴᱚᱨ (᱒᱑ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ
ᱨᱟᱭᱯᱩᱨ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱨᱟᱭᱯᱩᱨ (Raipur) ᱫᱚ ᱢᱤᱫ ᱢᱟᱨᱟᱝ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱵᱳᱞᱯᱩᱨᱼᱥᱨᱤᱱᱤᱠᱮᱛᱚᱱ ᱵᱚᱱᱚᱛ (block), ᱵᱤᱨᱵᱷᱩᱢ ᱦᱚᱱᱚᱛ, ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱕᱘᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱓᱒᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱑᱙᱕ ᱜᱚᱴᱟᱝ ᱠᱚᱲᱟ ᱟᱨ ᱑᱑᱒᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱒᱓᱒᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱒᱔᱖ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱐ᱹ᱖᱐
% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚ᱑᱑᱙᱕᱗᱒ ᱜᱚᱴᱟᱝ ᱠᱚᱲᱟ ᱟ᱑᱑᱒᱕᱕᱖ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫ᱙᱔᱑᱗᱘, ᱡᱟᱦᱟᱸ ᱫᱯᱚᱪᱷᱤᱢᱥᱵᱟᱸᱜᱽᱞᱟ ᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸ(᱙᱕᱐) ᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫ᱙᱓᱗᱘᱒, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ᱕᱖᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱒᱐᱑᱑ ᱥᱮᱨᱢᱟ ᱨᱮ ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱗᱗.᱗᱗ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱕.᱓᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱖᱙.᱗᱘ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱨᱟᱭᱯᱩᱨ-ᱥᱩᱯᱩᱛ ᱜᱽᱨᱟᱢ ᱯᱚᱧᱪᱟᱭᱮᱛ ᱫᱚ ᱨᱟᱭᱯᱩᱨ ᱨᱮᱜᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱳᱞᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱟᱨ ᱥᱚᱨᱠᱟᱨᱤ (Secondary School) ᱛᱟᱞᱢᱟ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱫᱟᱨᱳᱱᱫᱟ ᱨᱮ ᱢᱮᱱᱟᱜᱼᱟ ᱟᱨ ᱥᱚᱨᱠᱟᱨᱤ ᱠᱚᱞᱮᱡᱽ ᱵᱳᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱛᱟᱨᱟ ᱥᱩᱛᱟᱨᱤᱭᱟ
ᱛᱟᱨᱟ ᱥᱩᱛᱟᱨᱤᱭᱟ (ᱡᱟᱱᱟᱢ ᱑᱙ ᱱᱚᱣᱮᱢᱵᱚᱨ ᱑᱙᱙᱕) ᱫᱚ ᱢᱤᱫ ᱥᱤᱧᱚᱛᱤᱭᱟ. ᱟᱠᱴᱨᱮᱥ ᱠᱟᱱᱟᱭ ᱾ ᱱᱩᱭ ᱫᱚ ᱒᱐᱑᱐ ᱨᱮ ᱰᱤᱥᱱᱮᱭ ᱤᱱᱰᱤᱭᱟ ᱨᱮᱭᱟᱜ ᱵᱤᱜᱽ ᱵᱟᱰᱟ ᱵᱳᱢ ᱠᱷᱚᱱᱟᱜ ᱟᱡᱟᱜ ᱠᱟ.ᱢᱤ ᱡᱤᱭᱚᱱ ᱪᱟᱭᱤᱞᱰ ᱟᱴᱤᱥᱴ ᱞᱮᱠᱟᱛᱮ ᱮᱛᱚᱦᱚᱵ ᱞᱮᱫ-ᱟ ᱾ ᱚᱱᱟ ᱛᱟᱭᱚᱢ ᱫᱤ ᱥᱩᱭᱤᱴ ᱞᱟᱭᱤᱯᱷ ᱚᱯᱷ ᱠᱚᱨᱚᱱ & ᱠᱚᱵᱤᱨ (᱒᱐᱑᱒) ᱟᱨ ᱚᱭᱮ ᱡᱮᱥᱤ (᱒᱐᱑᱓) ᱨᱮ ᱠᱟ.ᱢᱤ ᱞᱮᱫ-ᱟᱭ ᱾ ᱒᱐᱑᱙ ᱨᱮ ᱛᱟᱨᱟ, ᱥᱴᱩᱰᱮᱸᱴ ᱚᱯᱷ ᱫᱤ ᱭᱮᱨ ᱒ ᱟᱨ ᱟᱠᱥᱚᱱ ᱯᱷᱤᱞᱢ ᱢᱚᱨᱡᱟᱶᱟ ᱨᱮ ᱴᱤᱫ ᱡᱚᱰᱟ ᱠᱩᱲᱤ ᱞᱮᱠᱟᱛᱮ ᱠᱟ.ᱢᱤ ᱞᱮᱫ-ᱟ ᱾
ᱡᱤᱭᱚᱱ ᱠᱟᱛᱷᱟ
ᱛᱟᱨᱟ ᱑᱙ ᱱᱚᱣᱮᱢᱵᱚᱨ ᱑᱙᱙᱕ ᱨᱮ ᱡᱳᱨᱳᱣᱟᱥᱴᱨᱤᱭᱟᱱ ᱯᱟᱨᱥᱤ ᱚᱲᱟᱜ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱤᱡ ᱢᱤᱫ ᱡᱟᱶᱲᱟ(twin) ᱵᱚᱠᱚᱛ ᱠᱩᱲᱤ ᱢᱮᱱᱟᱭ ᱛᱟᱭᱟ, ᱧᱩᱛᱩᱢ ᱛᱟᱭ ᱯᱤᱭᱟ ᱾ ᱱᱩᱠᱤᱱ ᱵᱟᱱᱟ ᱦᱚᱲ ᱜᱮ ᱥᱠᱩᱞ ᱚᱯᱷ ᱠᱞᱟᱥᱤᱠᱟᱞ ᱵᱮᱴᱮᱞ ᱮᱸᱰ ᱣᱮᱥᱴᱮᱨᱱ ᱰᱟᱱᱥ,ᱨᱳᱭᱟᱞ ᱟᱠᱟᱰᱮᱢᱤ ᱚᱯᱷ ᱰᱟᱱᱥ, ᱭᱩᱱᱟᱭᱴᱮᱰ ᱠᱤᱝᱰᱚᱢ ᱨᱮ ᱠᱞᱟᱥᱤᱠᱟᱞ ᱵᱮᱴᱮᱞ (classical ballet), ᱢᱚᱰᱚᱨᱱ ᱰᱟᱱᱥ (modern dance) ᱟᱨ ᱞᱟᱴᱤᱱ ᱟᱢᱮᱨᱤᱠᱟᱱ ᱰᱟᱱᱥ (Latin American dance) ᱥᱮᱪᱮᱫ ᱞᱮᱱᱟ ᱾ ᱱᱩᱭ ᱫᱚ ᱗ ᱵᱚᱪᱷᱚᱨ ᱠᱷᱚᱱᱟᱜ ᱜᱮ ᱱᱟᱯᱟᱭ ᱥᱮᱨᱮᱧ ᱥᱩᱥᱟ.ᱨᱤᱭᱟ. ᱵᱮᱱᱟᱣ ᱠᱟᱱᱟ, ᱩᱱ ᱠᱷᱟᱱ ᱜᱮ ᱠᱚᱢᱯᱤᱴᱤᱥᱚᱱ ᱟᱨ ᱚᱯᱮᱨᱟ ᱠᱚᱨᱮ ᱥᱮᱨᱮᱧ ᱵᱟᱲᱟᱭ ᱛᱟᱦᱮᱸᱫ ᱾ ᱛᱟᱨᱟ ᱥᱮᱸᱴ ᱟᱸᱰᱨᱤᱣ ᱠᱚᱞᱮᱡᱽ ᱚᱯᱷ ᱟᱨᱴᱥ,ᱥᱟᱭᱤᱱᱥ & ᱠᱚᱢᱚᱨᱥ ᱠᱷᱟᱱᱟᱜ ᱢᱟᱥ ᱢᱮᱰᱤᱭᱟ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱦᱟᱛᱟᱣ ᱞᱮᱫ-ᱟ ᱾
ᱨᱟᱭᱯᱩᱨ, ᱵᱤᱨᱵᱷᱩᱢ (ᱯᱚᱪᱷᱤᱢ ᱵᱟᱸᱜᱽᱞᱟ)
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱕-᱑᱐ ᱠᱤᱞᱚᱢᱤᱴᱟᱨ ᱨᱮᱜᱮ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱟᱨ ᱑᱐ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱺᱜᱤᱧ ᱵᱳᱞᱯᱩᱨ ᱨᱮ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱯᱟᱴ ᱟᱨ ᱦᱳᱲᱳ ᱮᱢᱟᱱ ᱠᱚ ᱪᱟᱥ ᱵᱟᱲᱟᱭᱟ ᱾ ᱚᱱᱟ ᱥᱟᱶ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱛᱟᱨᱟ ᱥᱩᱛᱟᱨᱤᱭᱟ
ᱠᱟ.ᱢᱤ ᱡᱤᱭᱚᱱ
ᱛᱟᱨᱟ ᱰᱤᱥᱱᱤᱭ ᱪᱟᱱᱮᱞ ᱤᱱᱰᱤᱭᱟ ᱨᱮ ᱵᱷᱤᱰᱤᱭᱚ ᱡᱚᱠᱤ ᱞᱮᱠᱟᱛᱮ ᱠᱟ.ᱢᱤ ᱮᱦᱚᱵ ᱛᱟᱭ ᱾ ᱱᱩᱭ ᱫᱚ ᱥᱤᱧᱚᱛ ᱟᱨ ᱥᱤᱧᱚᱛ ᱵᱟᱦᱨᱮ ᱫᱤᱥᱚᱢ ᱨᱮᱭᱟᱜ ᱯᱷᱤᱞᱢ,ᱟᱰᱵᱷᱚᱨᱴᱟᱭᱤᱡᱽᱢᱮᱸᱴ, ᱟᱨ ᱱᱤᱡᱮᱨ ᱞᱟ.ᱜᱤᱱ ᱦᱚᱸ ᱥᱮᱨᱮᱧ ᱠᱚᱭ ᱨᱮᱠᱚᱨᱰᱤᱝ ᱛᱟᱦᱮᱸᱫ ᱾ ᱟᱡᱟᱜ ᱥᱮᱨᱮᱧ "ᱥᱞᱤᱯᱤᱱ ᱛᱷᱨᱳ ᱢᱟᱸᱭ ᱯᱷᱤᱝᱜᱚᱨᱥ" ᱫᱚ ᱚᱥᱣᱤᱱᱤ ᱜᱤᱫᱽᱣᱟᱱᱤ ᱯᱨᱚᱰᱚᱠᱥᱚᱱ ᱨᱮᱱᱟᱜ ᱠᱟᱱᱟ ᱾ ᱱᱩᱭ ᱫᱚ ᱞᱚᱱᱰᱚᱱ,ᱴᱳᱠᱭᱳ,ᱞᱟᱵᱷᱟᱥᱟ ᱟᱨ ᱢᱩᱢᱵᱟᱭ ᱨᱮᱭᱟᱜ ᱠᱚᱨᱮ ᱥᱳᱞᱳ ᱞᱮᱠᱟᱛᱮ ᱯᱚᱨᱯᱷᱚᱨᱢ ᱟᱠᱟᱫᱟ ᱾ ᱜᱮᱞ ᱥᱮᱨᱢᱟ ᱛᱟᱞᱟᱨᱮ ᱾ ᱱᱩᱭ ᱫᱚ ᱞᱳᱭᱤᱡᱽ ᱵᱮᱸᱠᱥ,ᱢᱤᱠᱤᱭ ᱢᱟᱠᱞᱤᱭᱮᱨᱤ ᱥᱟᱶ ᱦᱚᱸᱭ ᱠᱟ.ᱢᱤ ᱟᱠᱟᱫᱟ ᱾ ᱒᱐᱐᱘ ᱨᱮᱭᱟᱜ "ᱯᱳᱜᱳ ᱟᱢᱟᱡᱤᱝ ᱠᱤᱰᱥ ᱟᱣᱟᱨᱰᱥ" ᱨᱮ ᱛᱟᱨᱟ ᱫᱚ ᱪᱮᱛᱟᱱ ᱨᱤᱱ ᱤᱨᱟ.ᱞ ᱜᱚᱴᱟᱝ ᱥᱮᱨᱮᱧᱤᱭᱟ. ᱠᱚ ᱛᱟᱞᱟᱨᱮ ᱵᱟᱪᱷᱟᱱ ᱞᱮᱱᱟᱭ ᱾ ᱱᱩᱭ ᱫᱚ ᱫᱤ ᱥᱩᱭᱤᱴ ᱞᱟᱭᱤᱯᱷ ᱚᱯᱜ ᱠᱚᱨᱚᱱ & ᱠᱚᱵᱤᱨ ᱨᱮ ᱵᱚᱬᱤ ᱟᱨ ᱚᱭᱮ ᱡᱮᱥᱤ ᱨᱮ ᱡᱮᱟᱤ ᱞᱮᱠᱟᱛᱮ ᱟᱠᱴᱤᱝ ᱞᱮᱫ-ᱟ ᱾
ᱥᱤ‌.ᱡᱚ
ᱥᱤ.ᱡᱚᱡᱚ ᱫᱚ ᱢᱤᱫᱴᱟᱝ ᱯᱩᱥᱴᱤᱠᱚᱨ ᱡᱚ ᱠᱟᱱᱟ᱾ᱵᱮᱨᱮᱞ ᱟᱨ ᱵᱮᱞᱮ ᱥᱤ.ᱡᱚ ᱡᱚ ᱟ.ᱰᱤ ᱜᱮ ᱩᱯᱚᱠᱟᱨ ᱡᱚ ᱠᱟᱱᱟ᱾ᱵᱮᱨᱮᱞ ᱥᱤ.ᱡᱚ ᱡᱚ ᱰᱟᱭᱨᱤᱭᱟ ᱟᱨ ᱟᱢᱟᱥᱟ ᱞᱟᱜᱤᱛ ᱩᱯᱚᱠᱟᱨ ᱜᱮᱭᱟ᱾ᱵᱮᱞᱮ ᱥᱤ.ᱡᱚ ᱡᱚ ᱨᱮᱱᱟᱜ ᱥᱚᱨᱚᱵᱚᱛ ᱟ.ᱰᱤ ᱜᱮ ᱱᱟᱯᱟᱭ᱾ᱥᱤ.ᱡᱚ ᱡᱚ ᱨᱮ ᱟᱭᱢᱟ ᱵᱷᱤᱴᱟᱢᱤᱱ ᱮ, ᱵᱷᱤᱴᱟᱢᱤᱱ ᱥᱤ, ᱠᱮᱞᱥᱤᱭᱟᱢ ᱯᱷᱚᱥᱯᱷᱨᱟᱥ ᱢᱮᱱᱟᱜ-ᱟ᱾ᱥᱤ.ᱡᱚ ᱡᱚ ᱫᱚ ᱥᱨᱤᱯᱦᱞ ᱢᱮᱛᱟᱭ-ᱟ᱾ᱦᱤᱱᱫᱩ ᱡᱟ.ᱛᱤ ᱫᱚ ᱥᱤ.ᱡᱚ ᱡᱚ ᱟᱨ ᱥᱟᱠᱟᱢ ᱯᱩᱡᱟ ᱞᱟᱜᱤᱛ ᱠᱚ ᱠᱟ.ᱢᱤ ᱟ᱾ᱚᱱᱟ ᱛᱮ ᱦᱤᱱᱫᱩ ᱡᱟ.ᱛᱤ ᱫᱚ ᱥᱤ.ᱡᱚ ᱰᱟ.ᱨ ᱫᱟᱠᱟ ᱩᱛᱩ ᱞᱟᱜᱤᱛ ᱵᱟᱝ ᱠᱚ ᱡᱩᱞ-ᱟ᱾
Description
ᱱᱚᱣᱟ ᱨᱮᱱᱟᱜ ᱵᱳᱜᱟᱱᱤᱠ ᱧᱩᱛᱩᱢ ᱺAegle marmelos Correa(syn.feronia pellucida Roth,crataeva marmelos L)।ᱥᱤ.ᱡᱚ ᱨᱩᱴᱟᱥᱤ(rutaceae) ᱱᱚᱣᱟ ᱫᱚ ᱞᱤᱵᱩ ᱚᱲᱟᱜ ᱨᱮᱱ ᱦᱚᱲ ᱦᱩᱤᱚᱣᱟ᱾ᱱᱚᱭᱟ ᱨᱮᱱᱟᱜ ᱥᱳᱯᱷᱠᱨᱤᱛ ᱧᱩᱛᱩᱢ ᱵᱤᱞᱵᱚ᱾ ᱥᱤᱡᱚ ᱫᱚ ᱡᱟᱱᱟᱢ ᱠᱟᱱᱟ ᱵᱷᱟᱨᱚᱛ ᱨᱮ᱾ᱥᱤ.ᱡᱚ ᱫᱟᱨᱮ ᱫᱚ ᱩᱥᱩᱞ ᱜᱮᱭᱟ(᱑᱐-᱑᱖ ᱢᱤᱴᱟᱨ) ᱾ winter ᱨᱮ ᱱᱚᱣᱟ ᱫᱮᱨᱮ ᱨᱮᱱᱟᱜ ᱡᱚᱛᱚ ᱥᱟᱠᱟᱢ ᱡᱷᱚᱲᱟ-ᱟ᱾ᱟᱨᱦᱚ ᱵᱚᱥᱚᱱᱛᱚ ᱨᱮ ᱥᱟᱠᱟᱢ ᱡᱟᱱᱟᱢ ᱚᱭᱟ᱾ ᱥᱤ.ᱡᱚ ᱨᱮᱱᱟᱜ ᱥᱟᱠᱟᱢ ᱦᱟ.ᱨᱤᱭᱟ.ᱲ,ᱵᱤᱞᱤ ᱞᱮᱠᱟ,᱾ᱱᱚᱭᱟ ᱨᱮᱱᱟᱜ ᱵᱟᱦᱟ ᱦᱟ.ᱨᱤᱭᱟ.ᱲ ᱠᱷᱚᱱ ᱯᱩᱬ-ᱟ᱾ ᱵᱟᱦᱟ ᱨᱮ ᱔-᱕ ᱴᱤ ᱯᱟᱯᱲᱤ,ᱵᱟᱦᱟ ᱫᱚ ᱟ.ᱰᱤ ᱱᱟᱯᱟᱭ ᱥᱚ-ᱟ᱾ᱡᱚ ᱫᱚ ᱞᱟ.ᱴᱩ ᱜᱮᱭᱟ,ᱜᱚᱞ ᱜᱮᱭᱟ,ᱠᱮᱴᱮᱡ ᱜᱮᱭᱟ᱾ ᱡᱚ ᱵᱷᱤᱛᱨᱤ ᱨᱮ ᱥᱟᱸᱥ ᱘-᱑᱕ ᱴᱤ ᱠᱳᱭᱟ ᱛᱟᱦᱮᱱᱟ᱾ᱡᱚᱛᱚ ᱚᱝᱥᱚ ᱨᱮ ᱟᱴᱷᱟ ᱥᱟᱶᱛᱮ ᱟᱭᱢᱟ ᱡᱟᱝ ᱛᱟᱦᱮᱱᱟ᱾ᱵᱮᱨᱟᱞ ᱡᱚ ᱫᱚ ᱦᱟ.ᱨᱤᱭᱟ.ᱲ ᱜᱮᱭᱟ ᱟᱨ ᱵᱤᱞᱤ ᱠᱟᱛᱮ ᱥᱟᱥᱟᱝ ᱾ᱵᱷᱤᱛᱨᱤ ᱦᱚ ᱥᱟᱥᱟᱝ ᱟᱨ ᱠᱚᱢᱚᱞᱟ ᱨᱝ-ᱟ᱾ᱵᱮᱞᱮ ᱥᱤ.ᱡᱚ ᱫᱚ ᱟ.ᱰᱤ ᱦᱮᱲᱮᱢ ᱥᱚ-ᱟ᱾ᱥᱤ.ᱡᱚ ᱡᱚ ᱵᱮᱞᱮ ᱠᱟᱛᱮ ᱫᱟᱨᱮ ᱠᱷᱚᱱ ᱧᱩᱨᱩ-ᱟ᱾ ᱠᱟ.ᱴᱤ ᱫᱟᱨᱮ ᱨᱮ ᱟᱭᱢᱟ ᱡᱟᱱᱩᱢ ᱛᱟᱦᱮᱱᱟ᱾ᱫᱟᱨᱮ ᱞᱟ.ᱴᱩ ᱠᱟᱛᱮ ᱡᱟᱱᱩᱢ ᱫᱚ ᱠᱚᱢᱚ ᱜᱮ ᱛᱟᱦᱮᱱᱟ᱾ ᱢᱚᱢᱟᱜ ᱦᱤᱥᱟᱵ ᱛᱮ ᱱᱚᱣᱟ ᱫᱚ ᱟ.ᱰᱩ ᱱᱟᱯᱟᱭ᱾ᱛᱵᱮ ᱱᱤᱛᱚᱜ ᱫᱚ ᱡᱤ.ᱡᱚ ᱫᱟᱨᱮ ᱠᱚᱢ ᱠᱟᱱᱟ᱾ ᱟᱨ ᱵᱟᱡᱟᱨ ᱨᱮ ᱟᱭᱢᱟ ᱫᱟᱢ ᱛᱮ ᱠᱚ ᱥᱤᱞ ᱟ᱾
ᱥᱤ.ᱡᱚ ᱥᱟᱠᱟᱢ
ᱥᱤ.ᱡᱚ ᱥᱟᱠᱟᱢ ᱫᱤ.ᱱᱟᱢ ᱫᱤᱱ ᱢᱤᱫᱴᱟᱝ ᱠᱟᱛᱮ ᱜᱷᱤ ᱥᱟᱶᱛᱮ ᱥᱩᱜᱮᱨ ᱥᱟᱶᱛᱮ ᱡᱚᱢ ᱞᱮᱠᱷᱟᱱ memory ᱟ.ᱰᱤ ᱱᱟᱯᱟᱭ ᱛᱟᱦᱮᱱᱟ᱾ ᱱᱚᱣᱟ ᱨᱮᱱᱟᱜ ᱯᱮᱭᱟ ᱥᱟᱠᱟᱢ ᱢᱤᱫ ᱥᱟᱶᱛᱮ ᱛᱟᱦᱮᱱ᱾ᱚᱱᱟ ᱛᱮ ᱦᱤᱱᱫᱩ ᱡᱟ.ᱛᱤ ᱥᱤᱵ ᱯᱩᱡᱟ ᱨᱮ ᱱᱚᱣᱟ ᱥᱟᱠᱟᱢ ᱛᱮ ᱠᱚ ᱯᱩᱡᱟ-ᱟ᱾ᱱᱚᱭᱟ ᱥᱟᱠᱟᱢ ᱨᱮ aegeline ᱧᱩᱛᱩᱢ ᱢᱟᱱ ᱢᱤᱫᱴᱟᱝ ᱡᱤᱱᱤᱥ ᱢᱮᱱᱟᱜ-ᱟ,ᱚᱱᱟ ᱛᱮ weight ᱛᱷᱚᱨᱟ ᱜᱮᱭᱟ᱾ ᱥᱤ.ᱡᱚ ᱡᱚᱢ ᱛᱮ ᱞᱤᱵᱷᱟᱨ ᱱᱟᱯᱟᱭ ᱜᱮ ᱛᱟᱦᱮᱱᱟ᱾
ᱰᱨ ᱵᱤ ᱥᱤ ᱨᱚᱭ ᱤᱱᱥᱴᱤᱴᱤᱭᱩᱰ ᱚᱯᱷ ᱢᱮᱰᱤᱠᱟᱞ ᱥᱟᱭᱤᱱᱥᱮᱥ ᱟᱨ ᱨᱤᱥᱟᱨᱪ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱢᱮᱰᱤᱠᱟᱞ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱦᱟᱥᱯᱟᱛᱟᱞ
ᱡᱷᱤᱸᱜᱟ.
ᱡᱷᱤᱸᱜᱟ. ' ᱫᱚ ᱥᱯᱚᱡ ᱜᱳᱨᱰ ' ᱫᱚᱡᱚᱯᱤᱥᱛᱟᱨ ᱠᱩᱠᱩ ᱥᱮ ᱵᱷᱤᱭᱮᱱᱮᱴᱟᱢᱤᱥ ᱞᱩᱯᱷᱟ ' ᱫᱚ ᱦᱩᱭᱩᱜ ᱠᱟᱱᱟ ᱫᱚᱠᱷᱤᱱ ᱟᱨ ᱫᱚᱠᱷᱤᱱᱼᱯᱩᱨᱵᱚ ᱮᱥᱤᱭᱟ ᱨᱮ ᱢᱮᱱᱟᱜ ᱯᱷᱚᱞᱮ ᱞᱟᱹᱜᱤᱫ ᱪᱟᱥᱚᱜ ᱠᱟᱱ ᱢᱤᱫᱴᱟᱝ ᱥᱮᱨᱢᱟᱠᱤᱭᱟᱹ ᱞᱮᱠᱟᱱ ᱡᱚ ᱾
ᱵᱚᱨᱱᱚᱱ
ᱡᱷᱤᱸᱜᱟ. ᱫᱚ 30 cm ᱥᱮᱱᱴᱤᱢᱤᱴᱟᱨ (12 ᱤᱱᱪᱤ) ᱡᱮᱞᱮᱧ ᱟᱨ ᱯᱮᱠᱩᱭ ᱠᱟᱛᱮ ᱵᱨᱟᱢᱵᱷᱚ ᱢᱮᱲᱚᱜ ᱟ, ᱱᱚᱶᱟ ᱫᱚ ᱢᱤᱫᱴᱟᱝ ᱩᱛᱩ ᱞᱮᱠᱟ ᱟᱨ ᱚᱱᱟ ᱱᱟ.ᱬᱤ ᱞᱮᱠᱟ ᱾
ᱥᱟ.ᱠᱷᱭᱟ.ᱛ
ᱮᱭᱟᱜᱼᱟ ᱾
ᱞᱚᱴᱟᱯᱟᱦᱟᱲ ᱨᱮᱞᱣᱮ ᱥᱴᱮᱥᱚᱱ
ᱞᱚᱴᱟᱯᱟᱦᱟᱲ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱦᱟᱵᱽᱲᱟ–ᱱᱟᱜᱽᱯᱩᱨ–ᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱜᱚᱵᱤᱸᱫᱽᱯᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱑᱐ ᱠᱤᱞᱚᱢᱤᱞᱚᱨ (᱖ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ
ᱫᱤᱯᱤᱠᱟ ᱥᱤᱝ
ᱫᱤᱯᱤᱠᱟ ᱥᱤᱝ (ᱡᱟᱱᱟᱢ ᱒᱖ ᱡᱩᱞᱟᱭ, ᱑᱙᱘᱙) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱠᱟᱱᱟᱭ ᱾ ᱱᱚᱣᱟ ᱥᱴᱟᱨ ᱯᱞᱟᱥ ᱨᱮᱱᱟᱜ ᱫᱤᱭᱟ ᱚᱣᱨ ᱵᱟᱛᱤ ᱦᱟᱢ ᱨᱮ ᱥᱚᱸᱫᱷᱭᱟ ᱨᱟᱴᱷᱤ ᱭᱟᱜ ᱯᱟᱴ ᱱᱤᱵᱷᱟᱣ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱥᱤᱝ ᱟᱜ ᱡᱟᱱᱟᱢ ᱢᱟᱦᱟᱸ ᱫᱚ ᱒᱖ ᱡᱩᱞᱟᱭ ᱑᱙᱘᱙ ᱥᱟᱞ ᱨᱮ ᱱᱟᱶᱟ ᱫᱤᱞᱞᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱯᱟᱸᱡᱟᱵᱽ ᱴᱮᱠᱱᱤᱠᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱟᱨᱠᱮᱴᱤᱝ ᱨᱮ ᱵᱤᱡᱽᱱᱮᱥ ᱮᱰᱢᱤᱱᱤᱥᱴᱨᱮᱥᱚᱱ ᱨᱮ ᱢᱟᱥᱴᱚᱨᱮ ᱥᱟᱹᱛ ᱠᱮᱜᱼᱟ ᱾
ᱠᱟᱹᱢᱤ
ᱥᱤᱝ ᱫᱚ ᱒᱐᱑᱑ ᱥᱟᱞ ᱨᱮ ᱥᱴᱟᱨ ᱯᱞᱟᱥ ᱨᱮ ᱥᱤᱨᱤᱭᱟᱹᱞ ᱫᱤᱭᱟ ᱚᱣᱨ ᱵᱟᱛᱤ ᱦᱟᱢ ᱨᱮ ᱥᱚᱸᱫᱷᱭᱟ ᱠᱳᱴᱷᱟᱨᱤ ᱭᱟᱜ ᱠᱟᱨᱮᱠᱴᱟᱨ ᱞᱮᱠᱟᱛᱮ ᱟᱡᱟᱜ ᱴᱮᱞᱤᱵᱤᱡᱟᱱ ᱨᱮ ᱮᱛᱚᱦᱚᱵ ᱠᱮᱜᱼᱟ ᱾ ᱥᱮᱯᱴᱮᱢᱵᱚᱨ ᱒᱐᱑᱖ ᱥᱟᱞ ᱨᱮ ᱧᱮᱧᱮᱞ ᱵᱚᱸᱫᱮᱱ ᱫᱷᱟᱹᱨᱤᱡ ᱫᱚ ᱩᱱᱤᱫᱚ ᱕ ᱥᱮᱨᱢᱟ ᱫᱷᱟᱹᱨᱤᱡ ᱫᱚ ᱯᱟᱴ ᱛᱮ ᱱᱤᱵᱷᱟᱣ ᱠᱮᱜᱼᱟ ᱾
᱒᱐᱑᱘ ᱥᱟᱞ ᱨᱮ ᱚᱱᱟ ᱫᱟ ᱨᱤᱭᱟᱹᱞ ᱥᱳᱞᱢᱮᱴ ᱧᱩᱛᱩᱢᱟᱜ ᱣᱮᱵᱽᱥᱤᱨᱤᱡᱽ ᱨᱮ ᱧᱮᱞ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱒᱐᱑᱔ ᱟᱨ ᱒᱐᱑᱙ ᱥᱟᱞ ᱨᱮ ᱮᱠᱛᱟ ᱠᱟᱯᱩᱨᱟᱜ ᱵᱚᱠᱥ ᱠᱨᱤᱠᱮᱴ ᱞᱤᱜᱽ ᱨᱮᱦᱚᱸ ᱢᱤᱫ ᱯᱨᱟᱛᱤᱭᱚᱜᱤ ᱵᱮᱱᱟᱣ ᱮᱱᱟ ᱾ ᱒᱐᱑᱙ ᱥᱟᱞ ᱨᱮ, ᱫᱤᱯᱤᱠᱟ ᱫᱚ ᱴᱮᱞᱤᱵᱤᱡᱟᱱ ᱮᱠᱴᱤᱝ ᱨᱮ ᱨᱩᱣᱟᱹᱲ ᱮᱱᱟ, ᱪᱮᱫᱟᱜ ᱪᱮ ᱩᱱᱤᱫᱚ ᱠᱚᱞᱚᱨᱥ ᱴᱤᱵᱷᱤ ᱨᱮᱱᱟᱜ ᱥᱩᱯᱟᱨᱱᱮᱪᱩᱨᱟᱞ ᱫᱮᱠᱷᱟᱣ ᱠᱚᱵᱚᱪ ᱢᱟᱦᱟᱥᱤᱵᱽᱨᱟᱛᱨᱤ ᱨᱮ ᱡᱟᱣᱟ ᱢᱤᱥᱨᱟ ᱥᱚᱸᱫᱷᱭᱟ ᱟᱨ ᱥᱟᱠᱥᱤ ᱯᱚᱴᱣᱚᱨᱫᱷᱚᱱ ᱛᱤᱠᱤᱱᱟᱜ ᱫᱚᱦᱲᱟ ᱯᱟᱴ ᱛᱮ ᱱᱤᱵᱷᱟᱣ ᱞᱮᱫ ᱛᱟᱦᱮᱸᱫ ᱾
ᱱᱤᱡᱟᱹᱨᱟᱜ ᱡᱤᱭᱚᱱ
ᱥᱤᱝ ᱫᱚ ᱒ ᱢᱮ ᱒᱐᱑᱔ ᱥᱟᱞ ᱨᱮ ᱟᱡᱟᱜ ᱴᱮᱞᱤᱵᱤᱡᱟᱱ ᱫᱮᱠᱷᱟᱣ ᱤᱡ ᱫᱤᱥᱟᱹ ᱩᱫᱩᱜᱤᱡ ᱨᱳᱦᱤᱛ ᱨᱟᱡᱽ ᱜᱚᱭᱟᱞ ᱥᱟᱞᱟᱜ ᱮ ᱵᱟᱯᱞᱟ ᱮᱱᱟ ᱚᱱᱟ ᱛᱟᱭᱚᱢ ᱩᱱᱤᱫᱚ ᱟᱡᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱫᱤᱯᱤᱠᱟ ᱥᱤᱝ ᱜᱚᱭᱟᱞ ᱮ ᱫᱚᱦᱚ ᱠᱮᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱫᱤᱞᱞᱤ ᱠᱷᱚᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱥᱤᱧᱚᱛᱤᱭᱟᱹ ᱴᱮᱞᱤᱵᱤᱡᱟᱱ ᱮᱠᱴᱨᱮᱥ ᱠᱚ ᱛᱷᱚᱠ:ᱦᱤᱱᱫᱤ ᱴᱮᱞᱤᱵᱤᱡᱟᱱ ᱨᱤᱱ ᱮᱠᱴᱨᱮᱥ ᱠᱚ
ᱠᱟᱨᱞᱟ
ᱢᱳᱢᱳᱨᱰᱤᱠᱟ ᱪᱟᱨᱟᱱᱴᱤᱭᱟ (ᱥᱟᱫᱷᱟᱨᱚᱱ ᱞᱮᱠᱟᱛᱮ ᱠᱷᱚᱛᱤ ᱢᱮᱞᱩᱱ ᱜᱳᱭᱟ ᱠᱷᱚᱛᱤ ᱥᱮᱯᱮᱞ ᱠᱷᱚᱛᱤ ᱜᱳᱨᱰ ᱠᱷᱚᱛᱤ ᱥᱠᱳᱣᱟᱥ ᱵᱟᱞᱥᱟᱢᱼᱯᱟᱨ ᱟᱨ ᱞᱟᱛᱟᱨ ᱨᱮ ᱚᱞ ᱟᱭᱢᱟ ᱧᱩᱛᱩᱢ) ᱠᱩᱠᱩᱨᱵᱤᱴᱮᱥᱤᱼᱯᱟᱹᱨᱤ ᱨᱮᱭᱟᱜ ᱢᱤᱫᱴᱟᱝ ᱠᱨᱟᱱᱛᱤᱭᱚ ᱟᱨ ᱩᱯᱚᱼᱠᱨᱟᱱᱛᱤᱭᱚ ᱵᱷᱚᱞᱟᱹ ᱡᱟᱦᱟᱸ ᱮᱥᱤᱭᱟᱼᱯᱷᱨᱤᱠᱟᱼ ᱟᱨ ᱠᱮᱨᱤᱵᱤᱭᱟᱱ ᱨᱮ ᱚᱱᱟ ᱨᱮᱭᱟᱜ ᱡᱚᱢᱟᱜ ᱟᱱᱟᱜ ᱯᱷᱚᱞ ᱞᱟᱹᱜᱤᱫ ᱟᱹᱰᱤ ᱵᱟᱹᱲᱛᱤ ᱡᱟᱱᱟᱢᱚᱜᱼᱟ ᱾ ᱱᱚᱶᱟ ᱨᱮᱭᱟᱜ ᱟᱭᱢᱟ ᱞᱮᱠᱟᱱ ᱯᱷᱚᱞᱮ ᱨᱮᱭᱟᱜ ᱜᱚᱲᱦᱚᱱ ᱟᱨ ᱠᱟᱹᱪᱛᱤ ᱨᱮ ᱟᱭᱢᱟ ᱞᱮᱠᱟᱱ ᱵᱷᱮᱜᱟᱨ ᱢᱮᱱᱟᱜᱼᱟ ᱾
ᱵᱚᱨᱱᱚᱱ
ᱱᱚᱶᱟ ᱦᱚᱨᱵᱮᱥᱤᱥ ᱴᱮᱱᱰᱨᱤᱞᱼᱵᱮᱨᱤᱝ ᱳᱣᱤᱞ 5 m ᱢᱤᱴᱟᱨ (16 ) ᱡᱮᱞᱮᱧ ᱫᱷᱟᱹᱵᱤᱡ ᱡᱟᱱᱟᱢᱚᱜᱼᱟ ᱾ ᱱᱚᱶᱟ ᱨᱮ ᱯᱮ ᱠᱷᱚᱱ ᱮᱭᱟᱭ ᱜᱚᱴᱟᱝ ᱜᱟᱹᱦᱤᱨ ᱦᱟᱹᱴᱤᱧ ᱞᱮᱵ ᱥᱟᱶᱛᱮ 4–12 cm ᱥᱮᱱᱴᱤᱢᱤᱴᱟᱨ (1.6ᱼ4ᱹ7 ᱤᱱᱪ) ᱨᱮ ᱟᱞᱜᱟ ᱟᱨ ᱵᱚᱫᱚᱞ ᱟᱱᱟᱜ ᱥᱟᱠᱟᱢ ᱢᱮᱱᱟᱜᱼᱟ ᱾ ᱥᱟᱱᱟᱢ ᱚᱛᱢᱚᱱ ᱨᱮ ᱵᱷᱮᱜᱟᱨ ᱜᱮᱹᱞᱳ ᱠᱚᱲᱟ ᱟᱨ ᱠᱩᱲᱤ ᱚᱛᱢᱚᱱ ᱢᱮᱱᱟᱜᱼᱟ ᱾ ᱩᱛᱛᱚᱨ ᱢᱮᱲᱮᱥᱯᱷᱚᱨᱤ ᱨᱮ ᱡᱩᱱ ᱠᱷᱚᱱ ᱡᱩᱞᱟᱭ ᱦᱟᱹᱵᱤᱡ ᱟᱨ ᱥᱮᱯᱴᱮᱢᱵᱚᱨ ᱠᱷᱚᱱ ᱱᱚᱵᱷᱮᱢᱵᱚᱨ ᱦᱟᱹᱵᱤᱡ ᱯᱷᱚᱞᱟᱹᱧᱚᱜᱼᱟ ᱾ ᱱᱚᱶᱟ ᱫᱚ ᱥᱟᱢᱩᱫ ᱴᱚᱴᱷᱟ ᱨᱮ ᱢᱤᱫ ᱥᱮᱨᱢᱟ ᱨᱮᱭᱟᱜ ᱯᱷᱨᱳᱥᱴᱼᱴᱮᱨᱮᱱᱰᱟᱨ ᱟᱨ ᱠᱨᱟᱱᱛᱤᱭᱚ ᱴᱚᱴᱷᱟ ᱨᱮ ᱢᱤᱫ ᱵᱟᱨ ᱥᱮᱨᱢᱟ ᱨᱮᱭᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱤᱭᱩ ᱮᱥ ᱰᱤ ᱮ ᱨᱮᱱᱟᱜ 9 ᱠᱷᱚᱱ 11 ᱴᱚᱴᱷᱟ ᱨᱮ ᱥᱚᱨᱮᱥ ᱞᱮᱠᱟᱛᱮ ᱡᱟᱱᱟᱢᱚᱜᱼᱟ ᱾
ᱱᱚᱶᱟ ᱯᱷᱚᱞᱮ ᱨᱮᱭᱟᱜ ᱢᱤᱫᱴᱟᱝ ᱵᱷᱮᱜᱟᱨ ᱳᱣᱟᱨᱴᱤ ᱵᱟᱹᱨᱰᱩ ᱟᱨ ᱢᱤᱫᱴᱟᱝ ᱟᱭᱢᱟᱜᱟᱱ ᱜᱚᱲᱦᱚᱱ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱢᱟᱨᱟᱝ ᱯᱷᱞᱮᱴ ᱵᱤᱱ ᱟᱨ ᱯᱤᱛᱷ ᱛᱮ ᱯᱮᱨᱮᱡ ᱛᱟᱞᱢᱟ ᱨᱮᱭᱟᱜ ᱢᱤᱫᱴᱟᱝ ᱵᱤᱱ ᱨᱮᱭᱟᱜ ᱜᱷᱟᱣ ᱨᱮᱭᱟᱜ ᱥᱩᱨ ᱨᱮ ᱢᱚᱥ ᱨᱮᱭᱟᱜ ᱢᱤᱫᱴᱟᱝ ᱚᱱᱢᱟᱱ ᱞᱮᱠᱟᱛᱮ ᱦᱩᱰᱤᱧ ᱯᱚᱨᱫᱟ ᱥᱟᱶᱛᱮ ᱠᱨᱚᱥᱼᱮᱥᱠᱥᱚᱱ ᱨᱮ ᱠᱷᱳᱞᱚᱜᱼᱟ ᱾ ᱱᱚᱶᱟ ᱯᱷᱚᱞᱮ ᱫᱚ ᱡᱟᱣᱜᱮ ᱜᱨᱤᱯᱞ ᱥᱮ ᱡᱚᱞᱟᱼᱞᱟᱪᱚᱜ ᱮᱦᱚᱵᱚᱜ ᱥᱟᱶ ᱥᱟᱶ ᱛᱮ ᱠᱚ ᱡᱚᱢᱼᱟ ᱾ ᱱᱚᱶᱟ ᱚᱠᱛᱚ ᱨᱮ, ᱯᱷᱚᱞᱮ ᱨᱮᱭᱟᱜ ᱜᱟᱹᱨᱰᱩ ᱟᱨ ᱫᱟᱜ ᱟᱱᱟᱜ , ᱡᱟᱦᱟᱸ ᱫᱚ ᱛᱩᱠᱤ ᱪᱚᱭᱳᱴᱚ ᱥᱮ ᱜᱨᱤᱯ ᱵᱮᱞ ᱯᱮᱯᱟᱨ ᱞᱮᱠᱟ , ᱢᱮᱱᱠᱷᱟᱱ ᱠᱟᱹᱪ ᱾ ᱱᱚᱶᱟ ᱨᱮᱭᱟᱜ ᱪᱚᱞᱟᱹ ᱫᱚ ᱢᱮᱫ ᱟᱨ ᱡᱚᱢᱟᱜ ᱟᱱᱟᱜ ᱾ ᱵᱟᱝ ᱠᱚᱠᱩᱣᱟᱱᱟᱜ ᱯᱷᱚᱞᱮᱠᱚ ᱨᱮ ᱵᱤᱱ ᱟᱨ ᱯᱮᱛᱷ ᱫᱚ ᱥᱟᱭᱴ ᱧᱮᱞᱚᱜᱼᱟ , ᱱᱚᱶᱟ ᱠᱚ ᱟᱹᱰᱤ ᱠᱟᱹᱪ ᱵᱟᱝ ᱟᱨ ᱚᱱᱟ ᱠᱚ ᱨᱟᱛᱟᱝ ᱢᱟᱲᱟᱝ ᱠᱷᱚᱱ ᱠᱚ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱾ thumb|right|ᱠᱟᱨᱞᱟ ᱡᱚ
thumb|right|ᱠᱟᱨᱞᱟ ᱵᱟᱦᱟ thumb|right|ᱠᱟᱨᱞᱟ ᱡᱟᱝthumb|right|ᱠᱟᱨᱞᱟ ᱩᱛᱩ
ᱟᱭᱢᱟ ᱞᱮᱠᱟᱱ
ᱠᱟᱹᱪ ᱠᱚᱨᱢᱩᱞ ᱟᱭᱢᱟ ᱞᱮᱠᱟᱱ ᱟᱨ ᱜᱚᱲᱦᱚᱱ ᱨᱮ ᱦᱮᱡᱚᱜᱼᱟ ᱾ ᱪᱤᱱ ᱨᱮ ᱥᱟᱫᱷᱟᱨᱚᱱ ᱪᱟᱥ ᱫᱚ 20–30 cm ᱥᱮᱱᱴᱤᱢᱤᱴᱟᱨ (7ᱹ9ᱼ11ᱹ8 ᱤᱱᱤᱪ) ᱡᱮᱞᱮᱧ ᱟᱭᱢᱟᱜᱟᱱ, ᱡᱟᱦᱟᱸ ᱨᱮᱭᱟᱜ ᱢᱩᱪᱟᱹᱫ ᱫᱚ ᱵᱟᱹᱨᱰᱩ ᱞᱮᱠᱟ ᱴᱮᱯᱟᱨ ᱟᱨ ᱟᱨ ᱨᱟᱹᱲ ᱫᱚ ᱯᱷᱚᱞᱮ ᱦᱟᱹᱲᱚᱜ ᱠᱟᱱᱟ , ᱡᱟᱦᱟᱸ ᱨᱮᱭᱟᱜ ᱞᱟᱛᱟᱨ ᱦᱤᱸᱥ ᱫᱚ ᱢᱤᱫ ᱞᱮᱴᱟ ᱞᱮᱴᱟ ᱳᱣᱟᱨᱴᱤ ᱾ ᱵᱷᱟᱨᱚᱛ ᱨᱮᱭᱟᱜ ᱡᱟᱹᱥᱛᱤ ᱪᱤᱱᱦᱟᱹ ᱛᱮ ᱠᱷᱟᱹᱫᱽ ᱠᱚᱨᱵᱩ ᱨᱮᱭᱟᱜ ᱢᱤᱫᱴᱟᱝ ᱦᱩᱰᱤᱧ ᱜᱚᱲᱦᱚᱱ ᱢᱮᱱᱟᱜᱼᱟ ᱡᱟᱦᱟ ᱨᱮᱭᱟᱜ ᱢᱩᱪᱟᱹᱫ ᱦᱤᱸᱥ ᱫᱚ ᱛᱩᱲᱟᱹ ᱟᱨ ᱢᱤᱫᱴᱟᱝ ᱪᱮᱛᱟᱱ ᱦᱤᱸᱥ ᱫᱚ ᱡᱚᱠᱰᱼᱴᱤᱨᱟᱝᱜᱚᱞᱼᱛᱮ ᱟᱨ ᱵᱩᱨᱩ ᱵᱩᱨᱩ ᱛᱮ ᱯᱮᱨᱮᱪ ᱟᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱨᱚᱝ ᱫᱚ ᱜᱟᱹᱨᱰᱩ ᱠᱷᱚᱱ ᱥᱟᱭᱴᱚ ᱾ ᱱᱚᱶᱟ ᱵᱟᱨᱭᱟ ᱟᱹᱰᱤ ᱢᱩᱫ ᱨᱮ ᱛᱤᱱᱟᱹᱜ ᱜᱟᱱ ᱛᱟᱞᱟ ᱨᱩᱯ ᱢᱮᱱᱟᱜᱼᱟ ᱾ ᱠᱤᱪᱷᱩ ᱠᱟᱹᱪ ᱥᱩᱢᱩᱝ 6–10 cm ᱥᱮᱱᱴᱤᱢᱤᱴᱟᱨ (2.4ᱼ3.9 ᱤᱱᱪ) ᱡᱮᱞᱮᱧ ᱦᱩᱰᱤᱧ ᱯᱷᱚᱞᱮ ᱮᱢᱼᱟ ᱡᱟᱦᱟᱸ ᱫᱚ ᱵᱷᱮᱜᱟᱨ ᱞᱮᱠᱟᱛᱮ ᱥᱚᱯᱚᱴ ᱟᱠᱟᱱ ᱥᱟᱡᱟᱹᱭ ᱞᱮᱠᱟᱛᱮ ᱠᱚ ᱥᱟᱨᱵᱷᱟᱨ ᱫᱟᱲᱮᱭᱟᱜᱼᱟ ᱾ ᱱᱚᱶᱟ ᱦᱩᱰᱤᱧ ᱯᱷᱚᱞᱩᱠᱚ ᱫᱚ ᱵᱟᱝᱞᱟ , ᱵᱷᱟᱨᱚᱛ , ᱯᱟᱠᱤᱥᱛᱟᱱ , نیپال ᱟᱨ ᱫᱚᱠᱷᱤᱱ ᱮᱥᱤᱭᱟ ᱨᱮᱭᱟᱜ ᱮᱴᱟᱜ ᱫᱤᱥᱚᱢ ᱨᱮ ᱦᱚᱲᱠᱩᱥᱤ ᱾ ᱩᱯᱚᱢ ᱫᱤᱥᱚᱢ ᱨᱮᱭᱟᱜ ᱱᱚᱶᱟ ᱞᱮᱠᱟᱱ ᱫᱚ ᱵᱟᱝᱞᱟ ᱟᱨ ᱵᱷᱟᱨᱚᱛ ᱨᱮ ᱡᱚᱛᱚᱠᱷᱚᱱ ᱦᱚᱲᱠᱩᱥᱤ ᱾
ᱧᱩᱛᱩᱢ
ᱮᱴᱟᱜ ᱯᱟᱹᱨᱥᱤ ᱨᱮ ᱟᱹᱰᱤ ᱜᱟᱱ ᱧᱩᱛᱩᱢ ᱢᱮᱱᱟᱜᱼᱟ, ᱡᱟᱦᱟᱫᱚ ᱡᱟᱦᱟᱸ ᱚᱠᱛᱮ ᱨᱮ ᱵᱤᱱᱟᱹᱥ ᱞᱮᱠᱟᱛᱮ ᱤᱝᱨᱮᱡᱤ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱞᱟᱛᱟᱨ ᱨᱮ ᱢᱮᱱᱟᱜ ᱟ ᱠᱤᱪᱷᱩ ᱾
ᱵᱟᱲᱟᱵᱟᱢᱵᱳ ᱨᱮᱞᱣᱮ ᱥᱴᱮᱥᱚᱱ
ᱵᱟᱲᱟᱵᱟᱢᱵᱳ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱦᱟᱵᱽᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱵᱟᱲᱟᱵᱟᱢᱵᱳ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱑᱐ ᱠᱤᱞᱚᱢᱤᱞᱚᱨ (᱖ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱪᱚᱠᱨᱚᱫᱷᱚᱨᱯᱩᱨ ᱨᱮᱞᱣᱮ ᱠᱷᱚᱸᱰ
ᱵᱟᱦᱟᱢᱟᱥ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱠᱮᱨᱤᱵᱤᱭᱟᱱ ᱫᱤᱥᱚᱢ ᱛᱷᱚᱠ: ᱫᱤᱯ ᱫᱤᱥᱚᱢ ᱛᱷᱚᱠ: ᱠᱚᱸᱭᱮ ᱟᱢᱮᱨᱤᱠᱟ ᱨᱮᱭᱟᱜ ᱫᱤᱥᱚᱢ ᱛᱷᱚᱠ: ᱫᱤᱥᱚᱢ
ᱜᱚᱲᱵᱮᱛᱟ ᱠᱚᱞᱮᱡᱽ
ᱜᱚᱲᱵᱮᱛᱟ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱜᱚᱲᱵᱮᱛᱟ ᱨᱮ ᱢᱮᱱᱟᱜ ᱢᱤᱫ ᱜᱚᱲᱚ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱔᱘ ᱥᱮᱨᱢᱟ ᱨᱮ ᱛᱷᱟᱯᱚᱱ ᱞᱮᱱᱟ᱾ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ, ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱵᱤᱵᱷᱟᱜᱽ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾ ᱒᱐᱑᱔ ᱥᱮᱨᱢᱟ ᱨᱮ, ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱱᱚᱣᱟ ᱱᱚᱣᱟ ᱠᱚᱞᱮᱡᱽ ᱫᱚ ᱵᱤ ᱜᱽᱨᱮᱰ ᱢᱟᱹᱱ ᱛᱮ ᱢᱟᱱᱚᱛ ᱟᱠᱟᱱᱟ᱾
ᱵᱟᱥᱚᱯᱯᱟ ᱫᱚᱱᱚᱯᱯᱟ ᱡᱚᱛᱛᱤ
ᱜᱤᱫᱽᱨᱟᱹ ᱡᱤᱭᱚᱱ
ᱵᱟᱥᱚᱯᱯᱟ ᱫᱚᱱᱚᱯᱯᱟ ᱡᱚᱛᱛᱤᱭᱟᱜ ᱡᱟᱱᱟᱢ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱵᱟᱜᱚᱞᱠᱳᱴ ᱦᱚᱱᱚᱛ ᱨᱮ ᱑᱐ ᱥᱮᱯᱴᱮᱢᱵᱚᱨ ᱑᱙᱑᱓ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱢᱤᱫ ᱟᱹᱰᱤ ᱱᱮᱢᱚᱥ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱜᱷᱟᱨᱚᱸᱡᱽ ᱨᱮᱱᱟᱜ ᱮᱴᱠᱮᱴᱚᱬᱮᱭ ᱥᱟᱦᱟᱣ ᱟᱠᱟᱫ-ᱟ ᱟᱨ ᱚᱱᱟ ᱥᱟᱶᱛᱮ ᱜᱮ ᱟᱡᱟᱜ ᱚᱞ ᱯᱟᱲᱦᱟᱣ ᱦᱚᱸᱭ ᱯᱩᱨᱟᱹᱣ ᱠᱮᱫ-ᱟ ᱾ ᱠᱳᱞᱦᱟᱯᱩᱨ ᱨᱮᱱᱟᱜ ᱨᱟᱡᱟᱨᱟᱢ ᱞᱳ ᱵᱤᱨᱫᱟᱹᱜᱟᱲ ᱠᱷᱚᱱ ᱞᱳ ᱨᱮ ᱥᱚᱱᱮᱨ ᱯᱟᱲᱦᱟᱣ ᱮ ᱥᱟᱹᱛ ᱠᱮᱫ-ᱟ ᱾ ᱵᱟᱥᱚᱯᱯᱟ ᱫᱚᱱᱚᱯᱯᱟ ᱡᱚᱛᱛᱤ ᱫᱚ ᱟᱡᱟᱜ ᱟᱹᱛᱩ ᱵᱟᱡᱟᱨ ᱡᱟᱢᱠᱷᱚᱸᱰᱤ ᱨᱮ ᱟᱹᱰᱤ ᱠᱚᱢ ᱚᱠᱛᱚ ᱞᱟᱹᱜᱤᱫ ᱢᱤᱫ ᱩᱠᱤᱞ ᱞᱮᱠᱟᱛᱮ ᱟᱡᱟᱜ ᱠᱟᱱᱩᱱᱟᱱ ᱠᱟᱹᱢᱤᱭ ᱦᱮᱣᱟ ᱞᱮᱱ ᱛᱟᱦᱮᱸᱫ ᱾
ᱨᱟᱡᱽᱟᱹᱨᱤ ᱮᱛᱚᱦᱚᱵ
᱑᱙᱔᱐ ᱨᱮ, ᱟᱡ ᱫᱚ ᱡᱚᱢᱠᱷᱚᱸᱰᱤ ᱨᱮ ᱢᱤᱫ ᱢᱩᱱᱤᱥᱤᱯᱟᱞᱴᱤ ᱥᱚᱦᱮᱛ ᱞᱮᱠᱟᱛᱮ ᱨᱟᱡᱽᱟᱹᱨᱤ ᱨᱮᱭ ᱵᱚᱞᱚ ᱮᱱᱟ ᱟᱨ ᱛᱟᱭᱚᱢ ᱛᱮ ᱑᱙᱔᱕ ᱨᱮ ᱡᱚᱢᱠᱷᱚᱸᱰᱤ ᱵᱟᱡᱟᱨ ᱢᱩᱱᱤᱥᱤᱯᱟᱞᱴᱤ ᱨᱤᱱᱤᱡ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱾ ᱛᱟᱭᱚᱢ ᱛᱮ, ᱩᱱᱤ ᱫᱚ ᱡᱚᱢᱠᱷᱚᱸᱰᱤ ᱯᱚᱱᱚᱛ ᱵᱤᱫᱷᱟᱱᱢᱚᱱᱰᱚᱲ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮᱭ ᱵᱟᱪᱷᱚᱱ ᱮᱱᱟ ᱟᱨ ᱟᱡ ᱫᱚ ᱯᱨᱤᱱᱥᱞᱤ ᱥᱴᱮᱴ ᱥᱚᱨᱠᱟᱨ ᱨᱤᱱᱤᱡ ᱢᱚᱱᱛᱨᱤ ᱞᱮᱠᱟᱛᱮ ᱠᱚ ᱥᱮᱞᱮᱫ ᱠᱮᱫᱮᱭᱟ ᱡᱚᱢᱠᱷᱚᱸᱰᱤ ᱨᱤᱱᱤᱡ ᱾ ᱢᱩᱪᱟᱹᱫ ᱨᱮ ᱟᱡ ᱫᱚ ᱑᱙᱔᱘ ᱨᱮ ᱡᱟᱢᱠᱷᱚᱸᱰᱤ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ ᱫᱮᱣᱟᱱ ᱞᱮᱠᱟᱛᱮ, ᱟᱡ ᱫᱚ ᱢᱟᱦᱟᱨᱟᱡᱟ, ᱥᱚᱝᱠᱚᱨ ᱨᱟᱣ ᱯᱚᱴᱵᱚᱨᱫᱷᱚᱱ ᱥᱟᱶ ᱢᱤᱫ ᱢᱟᱹᱱ ᱢᱟᱱᱚᱛ ᱥᱟᱹᱜᱟᱹᱭ ᱮ ᱵᱮᱱᱟᱣ ᱫᱚᱦᱚ ᱠᱮᱫ-ᱟ, ᱟᱨ ᱥᱤᱧᱚᱛᱤᱭᱟᱹ ᱥᱚᱝᱜᱷᱚ ᱞᱟᱹᱜᱤᱫ ᱦᱩᱰᱤᱧ ᱯᱨᱤᱱᱥᱤᱯᱟᱞᱤᱴᱤ ᱨᱮᱱᱟᱜ ᱵᱮᱵᱷᱟᱨ ᱵᱟᱨᱮ ᱛᱮᱭ ᱞᱟᱹᱭ ᱟᱫᱮᱭᱟ ᱾ ᱘ ᱢᱟᱨᱪ ᱑᱙᱔᱘ ᱫᱚ ᱡᱚᱢᱠᱷᱚᱸᱰᱤ ᱨᱮᱱᱟᱜ ᱵᱚᱢᱵᱮ ᱯᱚᱱᱚᱛ ᱨᱮ ᱢᱮᱥᱟ ᱮᱱ ᱛᱟᱭᱚᱢ ᱩᱱᱤ ᱫᱚ ᱠᱟᱱᱩᱱᱟᱱ ᱯᱨᱮᱠᱴᱤᱥ ᱨᱮᱭ ᱨᱩᱣᱟᱹᱲ ᱦᱮᱡ ᱮᱱᱟ ᱟᱨ ᱒᱐ ᱪᱟᱸᱫᱚ ᱫᱷᱟᱹᱨᱤᱡ ᱱᱚᱶᱟ ᱜᱮ ᱛᱚᱸᱜᱮ ᱛᱟᱦᱮᱸ ᱮᱱᱟ ᱾
ᱢᱮᱭᱥᱩᱨ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ
ᱛᱷᱟᱯᱚᱱ ᱨᱩᱣᱟᱹᱲ ᱛᱟᱭᱚᱢ ᱡᱚᱛᱛᱤ ᱫᱚ ᱢᱮᱭᱥᱩᱨ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱵᱮᱱᱟᱣ ᱮᱱᱟ ᱟᱨ ᱚᱛ ᱥᱩᱫᱷᱨᱟᱹᱣ ᱜᱟᱶᱛᱟ ᱨᱤᱱᱤᱡ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭ ᱫᱚ ᱑᱙᱖᱑ ᱨᱮ ᱢᱮᱭᱥᱩᱨ ᱞᱮᱸᱰ ᱨᱤᱯᱷᱚᱨᱢᱥ ᱮᱠᱴ ᱞᱟᱹᱜᱤᱫ ᱦᱚᱨ ᱮ ᱩᱫᱩᱜ ᱠᱮᱫ-ᱟ ᱾ ᱛᱤᱱ ᱡᱚᱦᱚᱜ ᱵᱤᱞ ᱦᱟᱛᱟᱣ ᱞᱮᱱ ᱛᱟᱦᱮᱸᱫ ᱩᱱ ᱡᱚᱦᱚᱜ ᱟᱡ ᱫᱚ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱟᱨ ᱠᱟᱫᱽᱞᱤ ᱢᱚᱸᱡᱚᱯᱯᱟ ᱫᱚ ᱨᱮᱵᱷᱮᱱᱤᱣ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱑᱙᱕᱘ ᱨᱮ, ᱛᱤᱱ ᱡᱚᱦᱚᱜ ᱱᱤᱡᱽᱞᱤᱝᱜᱚᱯᱯᱟ ᱫᱚ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱡᱟᱸᱜᱟᱭ ᱫᱚᱦᱚ ᱠᱮᱫ-ᱟ, ᱮᱱᱠᱷᱟᱱ ᱠᱚᱸᱜᱽᱨᱮᱥ ᱨᱤᱱᱤᱡ ᱵᱮᱴᱮᱨᱟᱱ ᱢᱚᱱᱛᱨᱤ ᱴᱤ. ᱥᱩᱵᱽᱨᱚᱢᱚᱱᱭᱚᱢ ᱴᱷᱮᱱ ᱠᱷᱚᱱ ᱟᱹᱰᱤ ᱦᱮᱯᱮᱨᱟᱛ ᱠᱷᱟᱹᱛᱤᱨ ᱡᱚᱛᱛᱤ ᱫᱚ ᱜᱟᱫᱮᱞ ᱨᱤᱱᱤᱡ ᱟᱹᱜᱩᱣᱟᱹᱱ ᱞᱮᱠᱟᱛᱮ ᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱾ ᱟᱡ ᱫᱚ ᱑᱙᱕᱘ ᱨᱮ ᱢᱮᱭᱥᱩᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱟᱨ ᱑᱙᱖᱒ ᱫᱷᱟᱹᱨᱤᱡ ᱚᱱᱟ ᱟᱹᱢᱟᱹᱞᱤ ᱨᱮᱭ ᱛᱟᱦᱮᱸ ᱮᱱᱟ ᱾
ᱛᱮᱥᱟᱨ ᱥᱟᱱᱟᱱᱟᱢ ᱵᱟᱪᱷᱱᱟᱣ ᱨᱮ ᱡᱚᱢᱠᱷᱚᱸᱰᱤ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱫᱚᱦᱲᱟ ᱛᱮᱭ ᱵᱟᱪᱷᱚᱱᱮᱱ, ᱡᱚᱛᱛᱤ ᱫᱚ ᱒ ᱡᱩᱞᱟᱭ ᱑᱐᱖᱒ ᱨᱮ ᱮᱥ. ᱱᱤᱡᱽᱞᱤᱸᱜᱚᱯᱯᱟ ᱢᱚᱱᱛᱨᱤᱥᱟᱲᱟ ᱨᱮ ᱯᱷᱟᱭᱱᱟᱱᱥ ᱢᱤᱱᱤᱥᱴᱚᱨ ᱞᱮᱠᱟᱛᱮ ᱠᱚ ᱟᱹᱪᱩ ᱠᱮᱫᱮᱭᱟ ᱾ ᱩᱱᱤ ᱫᱚ ᱚᱱᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱜᱮ ᱯᱩᱱᱟᱱ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱟᱨ ᱦᱚᱸᱠᱚ ᱵᱟᱪᱷᱚᱱ ᱠᱮᱫᱮᱭᱟ ᱟᱨ ᱫᱚᱢᱟᱜ ᱱᱟᱜᱟᱨᱤᱭᱟᱹ ᱥᱚᱯᱚᱫ ᱢᱚᱱᱛᱨᱤ ᱞᱮᱠᱟᱛᱮ ᱥᱮᱞᱮᱫ ᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱤᱱ ᱫᱤᱥᱚᱢ ᱜᱚᱢᱠᱮ
ᱡᱚᱰᱟᱪᱩᱣᱟ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱡᱚᱰᱟᱪᱩᱣᱟ (Jodachua) ᱵᱟᱝᱢᱟ ᱡᱚᱲᱟᱪᱩᱣᱟᱹ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱐᱕ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱐᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱙᱔ ᱜᱚᱴᱟᱝ ᱠᱚᱲᱟ ᱟᱨ ᱒᱑᱑ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱔᱐᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱗᱘ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱙ᱹ᱒᱖% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱙᱔ ᱜᱚᱴᱟᱝ ᱠᱚᱲᱟ ᱟᱨ ᱒᱑᱑ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱘᱘, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱐᱒, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱨᱟᱭᱦᱚᱨᱤ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱘ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱠᱩᱸᱫᱽᱨᱤ
ᱠᱩᱸᱫᱽ ᱥᱮ ᱠᱩᱱᱫᱽᱨᱤ, ᱡᱟᱦᱟᱸ ᱫᱚ ᱥᱚᱨᱞᱮᱴ ᱜᱳᱨᱰᱤᱱᱰᱳᱨᱟ ᱟᱨ ᱠᱳᱣᱟᱭ ᱯᱷᱨᱤᱴ ᱧᱩᱛᱩᱢ ᱛᱮ ᱦᱚᱸ ᱩᱯᱨᱩᱢᱚᱜᱼᱟ, ᱢᱤᱫᱴᱟᱝ ᱠᱨᱟᱱᱛᱤᱭᱚ ᱵᱷᱟᱹᱨᱰᱩ ᱾ ᱱᱚᱶᱟ ᱫᱚ ᱮᱛᱚᱦᱚᱵ ᱞᱮᱠᱟᱛᱮ ᱠᱨᱟᱱᱛᱤᱭᱚ ᱦᱚᱭᱦᱩᱫᱥᱩᱢ ᱨᱮ ᱡᱟᱱᱟᱢᱚᱜᱼᱟ ᱟᱨ ᱥᱟᱫᱷᱟᱨᱚᱱ ᱞᱮᱠᱟᱛᱮ ᱵᱷᱟᱨᱚᱛ ᱨᱮᱭᱟᱜ ᱯᱚᱱᱚᱛ ᱠᱚ ᱨᱮ ᱧᱟᱢᱚᱜᱼᱟ , ᱡᱟᱦᱟᱸᱨᱮ ᱱᱚᱶᱟ ᱫᱚ ᱛᱷᱟᱭᱤ ᱡᱚᱢᱟᱜ ᱨᱮᱭᱟᱜ ᱢᱤᱫᱴᱟᱝ ᱦᱤᱸᱥ ᱾ ᱠᱳᱠᱤᱥᱤᱱᱟ ᱜᱨᱟᱱᱰᱤᱥ ᱫᱚ ᱢᱤᱫᱴᱟᱝ ᱵᱷᱚᱡᱤᱛ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱫᱚᱠᱷᱤᱱᱼᱯᱩᱨᱩᱵ ᱮᱥᱤᱭᱟ ᱨᱮ ᱱᱚᱶᱟ ᱫᱚ ᱚᱱᱟ ᱨᱮᱭᱟᱜ ᱡᱚᱢᱟᱜ ᱟᱱᱟᱜ ᱦᱩᱰᱤᱧ ᱥᱩᱲᱤ ᱟᱨ ᱡᱚᱢᱟᱜ ᱟᱱᱟᱜ ᱯᱷᱚᱞᱩ ᱞᱟᱹᱜᱤᱫ ᱡᱟᱱᱟᱢᱚᱜᱼᱟ ᱾
ᱮᱴᱟᱜ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ
ᱠᱳᱪᱤᱱᱤᱭᱟ ᱜᱨᱟᱱᱰᱤᱥ ᱫᱚ ᱱᱚᱶᱟ ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ ᱾ •कुन्द्रू (Kundru) or तेंडली (Tendli) in Hindi, Konkani, and Urdu
•ટીંડોરા (Tindora) in Gujarati
•तोंडली (Tondli) in Marathi
•கோவை (Kovai) in Tamil
•దొండ కాయ / Donda kaya in Telugu
•ತೊಂಡೆ ಕಾಯಿ (Tonde Kayi) in Kannada
•তেলাকুচা (Telakucha) or কুঁঁদরি (Kũdri) or তোরুনি (Toruni) in Bengali
•କୁନ୍ଦୁରି (Bana-kunudri) in Odia
•কুন্দুলি (Kunduli) in Assamese
•Bimbika in Sanskrit
•Hoong Gua in Mandarin
•Manoli in Tulu
•Tilkor in Maithli
•Kowakka in Sinhala
•ស្លឹកបាស (Sloekbaas) in Khmer
•गोल काँक्री (Gol Kaakree) in Nepali
•Rashmato (English) in the United States
•Kunaru (Awadhi) in the Uttar Pradesh
•Dây bình bát, and mảnh bát in Vietnamese
ᱚᱛᱱᱚᱜ ᱯᱟᱥᱱᱟᱣ
ᱱᱚᱶᱟ ᱨᱮᱭᱟᱜ ᱡᱟᱱᱟᱢ ᱴᱚᱴᱷᱟ ᱫᱚ ᱚᱯᱷᱨᱤᱠᱟ ᱠᱷᱚᱱ ᱮᱥᱤᱭᱟ ᱦᱟᱹᱵᱤᱡ ᱯᱟᱥᱱᱟᱣ ᱟᱠᱟᱱᱟ, ᱡᱟᱦᱟᱸ ᱢᱩᱫᱨᱮ ᱢᱮᱱᱟᱜᱼᱟ ᱵᱷᱟᱨᱚᱛ , فلپائن , ᱠᱟᱢᱵᱳᱰᱤᱭᱟ , ᱪᱤᱱ , ᱤᱱᱰᱤᱭᱟ , ᱢᱟᱞᱟᱥᱤᱭᱟ , ᱛᱚᱭᱟᱱᱰ , ᱵᱷᱤᱭᱮᱴᱱᱟᱢ , ᱯᱩᱨᱵᱚ ᱯᱟᱥᱱᱟᱶ ᱱᱟᱶ ᱜᱤᱱᱤᱭᱟ ᱟᱨ ᱩᱛᱛᱚᱨ ᱴᱚᱴᱷᱟ , آسٹریلیا ᱾ ᱱᱚᱶᱟ ᱨᱮᱭᱟᱜ ᱱᱚᱛᱷᱤ ᱟᱱᱟᱜ ᱮᱛᱚᱦᱚᱵ ᱴᱚᱴᱷᱟ ᱢᱩᱫᱽᱨᱮ ᱢᱮᱱᱟᱜᱼᱟ ᱯᱷᱮᱰᱟᱨᱮᱴ ᱥᱴᱮᱴᱥ ᱚᱯᱷ ᱢᱟᱭᱠᱨᱳᱱᱟᱹᱥᱤᱭᱟᱼᱯᱷᱤᱡᱤᱼᱜᱩᱭᱟᱢᱼᱥᱟᱭᱯᱟᱱᱼᱦᱟᱭᱟᱭᱼᱢᱟᱨᱥᱮᱞ ᱰᱷᱤᱯᱼᱥᱟᱢᱳᱭᱟᱼᱴᱩᱱᱜᱟᱼ ᱟᱨ ᱵᱷᱟᱱᱩᱭᱟᱴᱩ ᱾
ᱜᱷᱟᱴᱟᱞ ᱜᱚᱵᱷᱚᱨᱢᱮᱱᱴ ᱯᱚᱞᱤᱴᱮᱠᱱᱤᱠ
ᱜᱷᱟᱴᱟᱞ ᱜᱚᱵᱷᱚᱨᱢᱮᱱᱴ ᱯᱚᱞᱤᱴᱮᱠᱱᱤᱠ ᱮ ᱒᱐᱑᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱟᱱᱟ᱾ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱜᱷᱟᱴᱟᱞ, ᱠᱳᱱᱱᱟᱜᱚᱲ ᱨᱮ ᱢᱮᱱᱟᱜᱼᱟ᱾
ᱯᱷᱨᱮᱰᱮᱨᱤᱠ-ᱞᱩᱭᱤᱥ ᱟᱞᱞᱟᱢᱟᱸᱰ
ᱯᱷᱨᱮᱰᱮᱨᱤᱠ-ᱞᱩᱭᱤᱥ ᱟᱞᱞᱟᱢᱟᱸᱰ(ᱯᱷᱮᱵᱽᱨᱟᱨᱭ ᱕ ᱑᱗᱓᱖, ᱯᱟᱭᱟᱨᱱ, ᱣᱟᱩᱰ ᱼ ᱢᱟᱨᱪ ᱓, ᱑᱘᱐᱙, ᱵᱷᱟᱞᱠᱮᱱᱱᱚᱨᱜ, ᱥᱚᱩᱛᱷ ᱦᱚᱞᱞᱟᱸᱰ) ᱾ ᱯᱷᱨᱮᱰᱮᱨᱤᱠ-ᱞᱩᱭᱤᱥ ᱟᱞᱞᱟᱢᱟᱸᱰ ᱫᱚ ᱥᱣᱤᱥ ᱵᱚᱱᱚᱥᱯᱚᱛᱤ ᱣᱚᱭᱜᱭᱟᱱᱤᱠ ᱮ ᱛᱟᱦᱮᱸ ᱠᱟᱱᱟᱭ ᱾. ᱩᱱᱤ ᱥᱣᱤᱡᱟᱹᱨᱞᱮᱸᱰ ᱨᱮᱭᱟᱜ ᱯᱟᱭᱮᱨᱱᱮ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱑᱗᱔᱙ ᱨᱮ ᱟᱠᱚ ᱱᱤᱫᱚᱨᱞᱮᱸᱰ ᱨᱮᱭᱟᱜ ᱞᱮᱭᱰᱮᱱ ᱨᱮ ᱩᱪᱟᱹᱰ ᱞᱮᱱᱟ ᱠᱚ ᱾ ᱚᱱᱰᱮ ᱩᱱᱤ ᱟᱡ ᱠᱟᱠᱟ ᱥᱟᱞᱟᱜ ᱛᱮ ᱛᱟᱦᱮᱸ ᱞᱮᱱᱟᱭ ᱾ ᱟᱡ ᱠᱟᱠᱟᱼᱟᱜ ᱧᱩᱛᱩᱢ Jean-Nicolas-Sébastien Allamand ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱗᱔ ᱥᱮᱨᱢᱟ ᱦᱟᱹᱵᱤᱡ (1713–1787) ᱯᱷᱤᱞᱚᱥᱚᱯᱷᱭ ᱟᱨ ᱜᱚᱬᱤᱛ ᱨᱮ ᱯᱨᱚᱯᱷᱮᱥᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱠᱟᱠᱟ ᱫᱚ ᱞᱮᱭᱰᱮᱱ ᱡᱮᱜᱮᱛ ᱵᱤᱨᱫᱟᱜᱟᱲ ᱨᱮ ᱯᱟᱲᱦᱟᱣ ᱠᱚ ᱠᱟᱱ ᱛᱟᱦᱮᱸᱡ ᱾ ᱟᱡ ᱠᱟᱠᱟ ᱫᱚ ᱵᱮᱱᱡᱟᱢᱤᱱ ᱯᱷᱨᱟᱝᱠᱞᱤᱱ ᱥᱟᱞᱟᱜ ᱛᱮ ᱠᱚ ᱛᱩᱞᱟᱹ ᱡᱚᱠᱷᱟᱭᱟ ᱠᱚ ᱾ ᱩᱱᱤ ᱟᱹᱰᱤ ᱵᱮᱥ naturalist ᱮ ᱛᱟᱦᱮᱸ ᱠᱟᱱᱟᱭ ᱟᱨ ᱨᱚᱭᱟᱞ ᱥᱚᱥᱟᱭᱴᱤ ᱞᱚᱱᱰᱚᱱ ᱨᱮᱱᱟᱜ ᱥᱚᱫᱚᱥᱭᱚᱛᱟ ᱦᱚᱸ ᱟᱡ ᱴᱷᱮᱱ ᱢᱮᱱᱟᱜᱼᱟ ᱾ ᱯᱷᱨᱮᱰᱮᱨᱤᱠ ᱢᱟᱲᱟᱝ ᱥᱟᱦᱤᱛᱭᱚ ᱮ ᱯᱟᱲᱦᱟᱣᱼᱜ ᱠᱟᱱ ᱛᱟᱦᱮᱸᱡ ᱾ ᱯᱚᱨᱮ ᱩᱱᱤ ᱟᱡᱟᱜ ᱯᱟᱲᱦᱟᱣ ᱵᱤᱥᱚᱭ ᱢᱮᱰᱤᱥᱤᱱ ᱛᱮ ᱵᱚᱫᱚᱞ ᱠᱮᱫᱟᱭ ᱾ ᱑᱗᱖᱐ ᱨᱮ ᱟᱡ ᱫᱚ ᱰᱚᱪ ᱢᱟᱨᱭᱤᱱ ᱨᱮ ᱠᱟᱹᱢᱤ ᱠᱮᱜᱼᱟᱭ ᱾ ᱚᱱᱰᱮ ᱩᱱᱤ ᱡᱟᱦᱟᱡ ᱰᱚᱠᱴᱚᱨ ᱮ ᱛᱮᱭᱟᱨ ᱞᱮᱱᱟᱭ ᱾ ᱟᱡᱟᱜ ᱥᱚᱢᱚᱭ ᱨᱮ ᱠᱟᱹᱢᱤ ᱡᱚᱠᱷᱟᱜ ᱟᱡ ᱫᱚ ᱟᱹᱰᱤᱜᱟᱱ ᱡᱟᱭᱜᱟ ᱫᱟᱸᱬᱟ ᱞᱮᱫᱟᱭ ᱾ ᱩᱱᱤ ᱥᱩᱨᱤᱱᱟ ᱟᱨ ᱜᱩᱭᱟᱱᱟ ᱞᱮᱠᱷᱟ ᱡᱟᱭᱜᱟ ᱠᱚ ᱪᱟᱞᱟᱣᱟᱭ ᱾ ᱯᱚᱨᱮ ᱟᱹᱰᱤᱜᱟᱱ ᱡᱟᱭᱜᱟ ᱫᱟᱬᱟ ᱯᱚᱨᱮ ᱠᱟᱛᱮ ᱟᱡ ᱫᱚ ᱴᱥᱟᱨ ᱠᱚᱴ (tsar's court, St. Petersburg) ᱨᱮ ᱰᱚᱠᱴᱚᱨ ᱮ ᱛᱟᱦᱮᱸᱟᱭ ᱾ ᱑᱗᱙᱓ ᱨᱮ ᱩᱱᱤ ᱟᱨᱦᱚᱸ ᱡᱮᱜᱮᱛ ᱵᱤᱨᱫᱟᱜᱟᱲ ᱮ ᱪᱟᱞᱟᱣᱮᱱᱟ ᱾ ᱩᱱᱤ ᱠᱟᱨᱞ ᱞᱤᱱᱤᱭᱚᱥ ᱤᱡ ᱥᱚᱢᱵᱟᱫᱛᱟ ᱮ ᱛᱟᱦᱮᱸ ᱠᱟᱱᱟᱭ, ᱩᱱᱤ ᱫᱚ ᱟᱹᱰᱤ ᱵᱷᱟᱜᱭᱚᱵᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟᱭ ᱡᱟᱷᱟᱭ ᱫᱚ ᱞᱤᱱᱤᱭᱚᱥ ᱥᱟᱞᱟᱜ ᱮ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱡ ᱾ ᱞᱤᱱᱤᱭᱚᱥ ᱥᱟᱞᱟᱜ ᱛᱟᱦᱮᱸ ᱠᱟᱛᱮ ᱩᱱᱤ ᱟᱹᱰᱤᱜᱟᱱ ᱫᱟᱨᱮ ᱠᱚ ᱵᱤᱥᱚᱭ ᱨᱮ ᱵᱟᱰᱟᱭ ᱞᱮᱫᱟᱭ ᱾ ᱩᱱᱤ ᱚᱡ ᱥᱟᱞᱟᱜ ᱛᱮ ᱠᱟᱹᱢᱤ ᱠᱷᱟᱹᱛᱤᱨ ᱛᱮ ᱞᱤᱱᱤᱭᱚᱥ ᱟᱰᱤᱜᱟᱱ ᱫᱟᱨᱮ ᱠᱚ ᱵᱤᱥᱚᱭ ᱨᱮ ᱴᱤᱠᱤᱼᱢᱤᱠᱤ ᱠᱷᱚᱵᱟᱨ ᱧᱟᱢ ᱫᱟᱲᱭᱟᱜ ᱠᱟᱱ ᱛᱟᱦᱮᱸᱡ  ᱾ ᱩᱱᱤ ᱟᱡ ᱥᱟᱞᱟᱜ ᱛᱮ ᱟᱹᱰᱤᱜᱟᱱ ᱫᱟᱨᱮ ᱠᱚᱣᱟᱜ ᱧᱩᱛᱩᱢ ᱞᱮᱫᱟᱭ ᱾ ᱵᱚᱱᱚᱥᱯᱚᱛᱤᱭᱚ ᱡᱟᱜᱟᱛ ᱨᱮᱭᱟᱜ ᱢᱤᱴᱟᱝ ᱡᱮᱱᱚᱥ Allamanda ᱫᱚ ᱟᱡᱟᱜ ᱧᱩᱛᱩᱢ ᱨᱮ ᱠᱚ ᱫᱚᱦᱚ ᱞᱮᱫᱟ ᱾ ᱟᱡᱟᱜ ᱜᱩᱨ ᱑᱘᱐᱙ ᱨᱮ ᱵᱷᱟᱞᱵᱚᱨᱜ, ᱠᱚᱸᱭᱮ ᱦᱚᱞᱟᱺᱰ ᱨᱮ ᱦᱩᱭ ᱞᱟᱱ ᱛᱟᱦᱮᱸᱡ ᱾ ᱢᱟᱨᱪ ᱓ ᱨᱮ ᱟᱡ ᱟᱡᱟᱜ ᱡᱟᱱᱟᱢ ᱚᱲᱟᱜ ᱠᱷᱚᱱ ᱡᱦᱟᱸᱞ ᱱᱮᱫᱚᱨᱞᱮᱸᱰ ᱨᱮ ᱢᱩᱪᱟᱹᱫ ᱥᱟᱦᱮᱫ ᱤᱫᱤ ᱞᱮᱫᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱟᱨᱮ ᱡᱟᱱ
ᱜᱚᱸᱫᱤᱭᱟ ᱦᱚᱱᱚᱛ
ᱜᱚᱸᱫᱤᱭᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱜᱚᱸᱫᱤᱭᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱕,᱔᱓᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱐᱙᱗ ᱜᱟᱺᱴ ᱢᱤᱞ) ᱨᱮ ᱟᱴᱮᱫ ᱟᱠᱟᱱᱟ ᱟᱨ ᱱᱚᱸᱰᱮ ᱨᱤᱱ ᱦᱚᱲ ᱮᱞ ᱫᱚ ᱑᱓,᱒᱒,᱕᱐᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱑᱑.᱙᱕% ᱥᱚᱦᱨᱤ (᱒᱐᱑᱑ ᱨᱮᱱᱟᱜ ᱞᱮᱠᱟᱛᱮ) ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱱᱟᱜᱽᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱜᱚᱸᱫᱤᱭᱟ ᱦᱚᱱᱚᱛ ᱨᱮ ᱘ ᱜᱚᱴᱟᱝ ᱛᱟᱞᱩᱠᱟ ᱢᱮᱱᱟᱜᱼᱟ ᱾ ᱜᱚᱸᱫᱤᱭᱟ ᱩᱰᱟᱹᱱ ᱰᱟᱹᱦᱤ ᱫᱚ ᱵᱤᱫᱟᱨᱵᱷ ᱴᱚᱴᱷᱟ ᱨᱮ ᱫᱚᱥᱟᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱟᱨ ᱜᱚᱸᱫᱤᱭᱟ ᱥᱚᱦᱚᱨ ᱨᱮᱱᱟᱜ ᱠᱟᱹᱢᱤᱭᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱚᱸᱫᱤᱭᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑᱓,᱒᱒,᱕᱐᱗ ᱦᱚᱲ ᱠᱚ ᱢᱮᱱᱟᱜ ᱠᱚᱣᱟ, ᱢᱳᱨᱤᱥᱚᱥ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱟᱠᱚ ᱟᱨᱵᱟᱝ ᱱᱤᱭᱩ ᱦᱮᱢᱯᱥᱟᱭᱚᱨ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱤᱭᱟ ᱥᱤᱧᱚᱛ ᱨᱮ ᱓᱖᱙ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱕᱓ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱖᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱱᱟᱜ ᱚᱠᱛᱚ ᱱᱩᱠᱩ ᱦᱚᱲ ᱮᱞ ᱜᱽᱨᱚᱴ ᱫᱚᱨ ᱑᱐.᱑᱓% ᱛᱟᱦᱮᱸ ᱠᱟᱱᱟ ᱾ ᱜᱚᱸᱫᱤᱭᱟ ᱨᱮ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱙᱖ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱘᱕.᱔᱑% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱗᱓.᱓᱑% ᱦᱚᱲ ᱮᱞ ᱫᱚ ᱢᱟᱨᱟᱴᱷᱤ, ᱒᱐.᱗᱔% ᱦᱤᱱᱫᱤ, ᱓.᱔᱖% ᱜᱚᱸᱰᱤ, ᱐.᱗᱗% ᱥᱤᱸᱫᱷᱤ ᱟᱨ ᱐.᱖᱘% ᱵᱟᱝᱞᱟ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱱᱟᱜᱽᱯᱩᱨ ᱠᱷᱚᱸᱰ ᱛᱷᱚᱠ:1999 establishments in India ᱛᱷᱚᱠ:ᱵᱤᱫᱚᱨᱵᱷᱟ
ᱫᱩᱞᱟᱹᱲ ᱵᱟᱯᱞᱟ
ᱫᱩᱞᱟᱹᱲ ᱵᱟᱯᱞᱟ ᱥᱮ "ᱞᱟᱵᱽ ᱢᱮᱨᱤᱡᱽ" ᱟᱹᱲᱟᱹ ᱫᱚ ᱮᱛᱚᱢ ᱮᱥᱤᱭᱟ; ᱟᱥᱚᱠᱟᱭ ᱛᱮ ᱥᱤᱧᱚᱛ, ᱯᱟᱠᱤᱥᱛᱟᱱ, ᱵᱟᱝᱞᱟᱫᱮᱥ ᱟᱨ ᱥᱨᱤᱞᱚᱝᱠᱟ ᱮᱢᱟᱱ ᱠᱚ ᱫᱤᱥᱚᱢ ᱨᱮ ᱵᱟᱹᱲᱛᱤ ᱵᱮᱣᱦᱟᱨᱚᱜ ᱠᱟᱱᱟ  | ᱱᱤᱭᱟᱹ ᱥᱟᱶᱛᱮ ᱢᱤᱫ ᱡᱚᱲᱟ ᱠᱚᱲᱟ-ᱠᱩᱲᱤ ᱫᱩᱞᱟᱹᱲ ᱨᱮ ᱮᱝᱜᱟᱛ ᱟᱯᱟᱛ ᱟᱜ ᱵᱤᱱᱟᱹ ᱟᱝᱜᱚᱪ ᱧᱟᱢ ᱟᱨ ᱵᱟᱝ ᱧᱟᱢ ᱞᱮ ᱨᱮᱦᱚᱸ ᱦᱚᱭᱚᱜ ᱠᱟᱱ ᱵᱟᱯᱞᱟ ᱜᱮ ᱫᱩᱞᱟᱹᱲ ᱵᱟᱯᱞᱟ ᱠᱚ ᱢᱮᱛᱟᱣᱟᱜ ᱠᱟᱱᱟ᱾ ᱟᱥᱚᱠᱟᱭ ᱛᱮ ᱫᱩᱞᱟᱹᱲ ᱵᱟᱯᱞᱟ ᱨᱮᱱᱟᱜ ᱡᱟᱦᱸᱟᱱ ᱱᱤᱴ ᱩᱱᱩᱨᱩᱢ ᱵᱟᱹᱱᱩᱜᱼᱟ᱾ ᱥᱚᱫᱷᱟᱨᱚᱱ ᱛᱮ ᱫᱩᱞᱟᱹᱲ ᱵᱟᱯᱞᱟ ᱢᱮᱱᱞᱮ ᱠᱷᱟᱱ ᱱᱚᱣᱟ ᱜᱮ ᱵᱩᱡᱷᱟᱹᱣᱚᱜᱼᱟ ᱡᱮ, ᱵᱟᱯᱞᱟ ᱠᱟᱱ ᱠᱚᱲᱟ ᱠᱩᱲᱤ ᱠᱤᱱ ᱫᱚ ᱱᱚᱣᱟ ᱵᱟᱯᱞᱟ ᱨᱮ ᱟᱹᱠᱤᱱᱟᱜ ᱠᱩᱥᱤ ᱨᱟᱹᱡᱤ ᱛᱮ ᱜᱮ ᱠᱤᱱ ᱵᱟᱯᱞᱟᱜ ᱠᱟᱱᱟ ᱾
ᱤᱭᱚᱨᱳᱯ
ᱟᱢᱮᱨᱤᱠᱟᱱ ᱱᱟᱜᱟᱢᱤᱭᱟᱹ ᱢᱟᱱᱚᱛᱟᱱ ᱥᱴᱤᱯᱷᱟᱱ ᱠᱚᱧᱡᱽ ᱦᱚᱛᱮ ᱛᱮ ᱚᱞ ᱥᱚᱫᱚᱨ ᱟᱠᱟᱱ ᱱᱟᱜᱟᱢ ᱯᱚᱛᱚᱵ ᱚᱠᱟ ᱫᱚ ᱒᱐᱐᱕ ᱥᱮᱨᱢᱟ ᱨᱮ ᱪᱷᱟᱯᱟ ᱥᱚᱫᱚᱨ ᱞᱮᱱ A History: From Obedience to Intimacy, or How Love Conquered Marriage ᱧᱩᱛᱩᱢᱟᱱ ᱯᱚᱛᱚᱵ ᱨᱮ ᱫᱩᱞᱟᱹᱲ ᱵᱟᱯᱞᱟ ᱤᱫᱤ ᱠᱟᱛᱮᱭᱮ ᱚᱞ ᱞᱮᱫᱟ᱾ ᱩᱱᱤ ᱫᱚ ᱯᱚᱛᱚᱵ ᱨᱮᱭᱮ ᱚᱞ ᱟᱠᱟᱫᱟ, ᱜᱚᱴᱟ ᱫᱷᱟᱹᱨᱛᱤ ᱨᱮ ᱵᱟᱝ ᱨᱮᱦᱚᱸ ᱫᱩᱞᱟᱹᱲ ᱟᱨ ᱱᱤᱡᱟᱹ ᱫᱟᱹᱭᱤᱠ ᱛᱮ ᱥᱟᱹᱜᱟᱹᱭ ᱨᱮ ᱛᱚᱱᱚᱞᱚᱜ ᱫᱚ ᱜᱮᱞ ᱯᱚᱱ ᱥᱟᱭ ᱥᱮᱨᱢᱟ ᱠᱷᱚᱱ ᱜᱮ ᱮᱛᱚᱦᱚᱜ ᱟᱠᱟᱱᱟ᱾ ᱜᱮᱞ ᱮᱭᱟᱭ ᱥᱟᱭ ᱥᱮᱨᱢᱟ ᱠᱷᱚᱱ ᱜᱮ ᱱᱤᱭᱟᱹ ᱫᱩᱞᱟᱹᱲ ᱵᱟᱞᱯᱟ ᱫᱚ ᱵᱟᱹᱲᱛᱤ ᱤᱫᱤᱭᱮᱱᱟ ᱵᱷᱤᱠᱴᱚᱨᱤᱭᱟᱱ ᱡᱩᱜᱲ ᱨᱮ ᱵᱷᱤᱠᱴᱚᱨᱤᱭᱟ ᱟᱨ ᱨᱟᱡᱽ ᱠᱩᱢᱟᱨ ᱮᱞᱵᱟᱨᱴ ᱟᱜ ᱫᱩᱞᱟᱹᱲ ᱵᱟᱯᱞᱟ ᱜᱮ ᱵᱽᱨᱤᱴᱤᱥ ᱱᱮ-ᱦᱚᱲ ᱠᱚ ᱛᱟᱞᱟ ᱨᱮ ᱫᱩᱞᱟᱹᱲ ᱵᱟᱯᱞᱟ ᱫᱚ ᱵᱟᱹᱲᱛᱤ ᱠᱚ ᱠᱩᱥᱤᱭᱟᱫᱟ, ᱪᱮᱫᱟᱜ ᱥᱮ ᱩᱱ ᱚᱠᱛᱮ ᱜᱮ ᱫᱩᱞᱟᱹᱲ ᱵᱟᱯᱞᱟ ᱨᱮᱭᱟᱜ ᱨᱟᱠᱟᱵᱚᱜ ᱱᱟᱝ ᱫᱚ ᱛᱟᱦᱮᱸᱠᱟᱱᱟ᱾
ᱥᱤᱧᱚᱛ
ᱥᱤᱧᱚᱛ ᱫᱤᱥᱚᱢ ᱨᱮ ᱫᱩᱞᱟᱹᱲ ᱵᱟᱯᱞᱟ ᱢᱮᱱᱞᱮ ᱠᱷᱟᱱ ᱡᱩᱣᱟᱹᱱ ᱠᱚᱲᱟ ᱠᱩᱲᱤ ᱨᱮᱱ ᱟᱯᱟ-ᱵᱟᱨᱤᱭᱟᱜ ᱵᱤᱱ ᱥᱚᱞᱦᱟ ᱥᱮ ᱠᱩᱥᱤ ᱨᱟᱹᱡᱤ ᱛᱮ, ᱵᱟᱯᱞᱟᱜ ᱠᱟᱱ ᱠᱚᱲᱟ ᱠᱩᱲᱤ ᱟᱹᱠᱤᱱᱟᱜ ᱠᱩᱥᱤ ᱨᱟᱹᱡᱤ ᱛᱮ ᱵᱟᱯᱞᱟ ᱜᱮ ᱫᱩᱞᱟᱹᱲ ᱵᱟᱞᱯᱟ ᱫᱚᱠᱚ ᱢᱮᱛᱟᱣᱟᱜ ᱠᱟᱱᱟ᱾ ᱱᱚᱝᱠᱟᱱ ᱵᱟᱯᱞᱟ ᱨᱮ ᱫᱚ ᱡᱟᱹᱛ-ᱯᱟᱹᱛ, ᱫᱷᱚᱨᱚᱢ-ᱠᱚᱨᱚᱢ, ᱨᱮᱝᱜᱮᱡ-ᱠᱤᱥᱟᱹᱬ ᱨᱮᱭᱟᱜ ᱡᱟᱦᱟᱱ ᱵᱟᱪᱷᱟᱣ ᱵᱮᱜᱟᱨ ᱵᱟᱝ ᱛᱟᱦᱮᱸᱱᱟ᱾
᱑᱙᱗᱐ ᱜᱮᱞᱟᱱᱟᱜ ᱥᱮᱨᱢᱟ ᱠᱚᱨᱮ ᱱᱟᱝᱜᱽᱨᱟᱦᱟ ᱠᱚᱨᱮ ᱫᱩᱞᱟᱹᱲ ᱵᱟᱯᱞᱟ ᱨᱮᱭᱟᱜ ᱦᱩᱫᱤᱥ ᱵᱩᱱᱫᱤᱥ ᱫᱚ ᱵᱟᱹᱲᱛᱤ ᱤᱫᱤ ᱞᱮᱱᱟ᱾ ᱯᱟᱹᱦᱤᱞ ᱚᱠᱛᱮ ᱨᱮ ᱫᱚ ᱢᱤᱫ ᱡᱟᱹᱛ ᱛᱟᱞᱟ ᱨᱮ ᱜᱮ ᱫᱩᱞᱟᱹᱲ ᱵᱟᱯᱞᱟ ᱫᱚ ᱮᱛᱚᱦᱚᱵ ᱞᱮᱱᱟ᱾ ᱫᱩᱞᱟᱹᱲ ᱵᱟᱯᱞᱟ ᱟᱨ ᱮᱨᱮᱧᱡᱽ ᱢᱮᱨᱤᱡᱽ ᱥᱮ ᱵᱟᱭᱵᱟᱨ ᱵᱟᱯᱞᱟ ᱛᱟᱞᱟ ᱨᱮᱭᱟᱜ ᱥᱤᱢᱟᱹᱱᱟ ᱫᱚ ᱵᱟᱹᱲᱛᱤ ᱤᱫᱤᱭᱮᱱᱟ᱾ ᱱᱟᱦᱟᱜ ᱫᱚ "ᱞᱟᱵᱽ ᱮᱨᱮᱧᱡᱽ ᱢᱮᱨᱤᱡᱽ" ᱥᱮ ᱫᱩᱞᱟᱹᱲ ᱨᱟᱭᱵᱟᱨ ᱵᱟᱯᱞᱟ ᱢᱮᱱᱛᱮ ᱢᱤᱫ ᱱᱟᱣᱟ ᱛᱷᱚᱠ ᱨᱮᱭᱟᱜ ᱵᱟᱯᱞᱟ ᱯᱚᱨᱛᱚᱱ ᱟᱠᱟᱱᱟ, ᱚᱠᱟ ᱨᱮ ᱫᱚ ᱠᱚᱲᱟ ᱠᱩᱲᱤ ᱟᱹᱠᱤᱱ ᱛᱮ ᱧᱮᱯᱮᱞ ᱩᱯᱨᱩᱢ-ᱫᱩᱯᱩᱞᱟᱹᱲ ᱠᱟᱛᱮ ᱛᱟᱭᱱᱚᱢ ᱛᱮ ᱩᱱᱠᱤᱱᱟᱜ ᱜᱷᱟᱨᱚᱧᱡᱽ ᱨᱮᱱ ᱠᱚ ᱫᱚ ᱨᱟᱭᱵᱟᱨᱤᱭᱟᱹ ᱦᱚᱛᱮ ᱛᱮ ᱵᱟᱯᱞᱟ ᱨᱮᱭᱟᱜ ᱠᱟᱹᱢᱤ ᱦᱚᱨᱟ ᱢᱟᱲᱟᱝ ᱥᱮᱡ ᱠᱚ ᱤᱫᱤᱭᱮᱫᱟ, ᱱᱤᱭᱟᱹ ᱵᱟᱯᱞᱟ ᱨᱮ ᱫᱚ "ᱫᱩᱞᱟᱹᱲ" ᱟᱨ "ᱨᱟᱭᱵᱟᱨ" ᱵᱟᱱᱟᱨ ᱨᱮᱭᱟᱜ ᱜᱩᱱ ᱜᱮ ᱢᱮᱱᱟᱜ ᱟᱠᱟᱫᱟ᱾
ᱯᱟᱠᱤᱥᱛᱟᱱ
ᱯᱟᱠᱤᱥᱛᱟᱱ ᱨᱮ ᱫᱚ ᱥᱟᱶᱛᱟ ᱦᱚᱛᱮ ᱛᱮ ᱜᱮ ᱵᱟᱯᱞᱟ ᱫᱚ ᱠᱚ ᱜᱚᱴᱟᱭ ᱨᱮᱭᱟᱜ ᱟᱹᱱ-ᱟᱹᱨᱤ ᱢᱮᱱᱟᱜᱼᱟ᱾ ᱚᱱᱟ ᱫᱤᱥᱚᱢ ᱨᱮ ᱫᱩᱞᱟᱹᱲ ᱵᱟᱯᱞᱟᱜ ᱫᱚ ᱟᱹᱰᱤ ᱨᱟᱱ ᱞᱮᱠᱟ ᱜᱮ ᱦᱚᱭᱚᱜᱼᱟ᱾ ᱡᱟᱣ ᱥᱮᱨᱢᱟ ᱜᱮ ᱚᱱᱟ ᱫᱤᱥᱚᱢ ᱨᱮ ᱫᱚ ᱚᱱᱳᱨ ᱠᱤᱞᱤᱝ ᱞᱮᱠᱟᱱ ᱜᱷᱚᱴᱱᱟ ᱠᱚ ᱦᱚᱭᱚᱜᱼᱟ᱾ ᱱᱤᱭᱟᱹ ᱥᱟᱛᱷᱟᱢ ᱨᱮ ᱧᱮᱞ ᱟᱹᱜᱩ ᱦᱮᱡ ᱟᱠᱟᱱᱟ ᱰᱷᱮᱨ ᱠᱟᱭ ᱛᱮᱜᱮ ᱠᱩᱲᱤ ᱦᱚᱯᱚᱱ ᱜᱮ ᱠᱚ ᱜᱚᱡ ᱠᱚᱣᱟ᱾ ᱮᱱ ᱨᱮᱦᱚᱸ ᱟᱫᱚᱢ ᱟᱫᱚᱢ ᱡᱟᱭᱜᱟ ᱨᱮ ᱫᱚ ᱠᱚᱲᱟ ᱠᱩᱲᱤ ᱵᱟᱱᱟ ᱦᱚᱲ ᱜᱮ ᱠᱚ ᱜᱚᱡ ᱵᱟᱲᱟ ᱟᱠᱟᱫ ᱠᱚᱣᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱞᱟᱭ ᱞᱟᱠᱪᱟᱨ
ᱨᱟᱹᱱᱤᱯᱮᱴ ᱦᱚᱱᱚᱛ
ᱨᱟᱹᱱᱤᱯᱮᱴ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱫᱚ ᱵᱷᱮᱞᱞᱳᱨ ᱦᱚᱱᱚᱛ ᱯᱮ ᱵᱷᱟᱜᱽ ᱨᱮ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱛᱟᱢᱤᱞᱱᱟᱰᱩ ᱥᱚᱨᱠᱟᱨ ᱫᱚ ᱛᱤᱨᱩᱯᱚᱛᱛᱩᱨ ᱦᱚᱱᱚᱛ ᱥᱟᱶ ᱢᱮᱥᱟ ᱠᱟᱛᱮ ᱑᱕ ᱚᱜᱚᱥᱴ ᱒᱐᱑᱙ ᱥᱟᱞ ᱨᱮ ᱟᱡᱟᱜ ᱪᱮᱥᱴᱟ ᱜᱷᱚᱥᱱᱟ ᱠᱮᱫᱼᱟᱭ ᱾ ᱱᱤᱭᱟᱹ ᱟᱹᱢᱟᱹᱞᱮᱛ ᱞᱮᱠᱟᱛᱮ ᱒᱘ ᱱᱚᱵᱷᱮᱢᱵᱚᱨ ᱒᱐᱑᱙ ᱥᱟᱞ ᱨᱮ ᱛᱟᱢᱤᱞᱱᱟᱰᱩ ᱥᱚᱨᱠᱟᱨ ᱦᱚᱛᱮᱛᱮ ᱜᱷᱚᱥᱤᱛ ᱞᱮᱱᱟ ᱛᱟᱦᱮᱸᱫ ᱾ ᱨᱟᱹᱱᱤᱯᱮᱴ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤᱭᱟ ᱾
ᱚᱛᱱᱚᱜ
ᱦᱚᱱᱚᱛ ᱯᱟᱪᱮ ᱨᱮ ᱵᱷᱮᱞᱞᱳᱨ, ᱥᱟᱢᱟᱝ ᱨᱮ ᱠᱟᱸᱪᱤᱯᱩᱨᱚᱢ, ᱮᱛᱚᱢ ᱨᱮ ᱛᱤᱨᱩᱵᱚᱱᱱᱟᱢᱚᱞᱟᱭ ᱟᱨ ᱠᱚᱧᱮ ᱥᱟᱢᱟᱝ ᱨᱮ ᱛᱤᱨᱩᱵᱷᱟᱞᱞᱩᱨ ᱦᱚᱱᱚᱛ ᱥᱟᱶ ᱥᱤᱢᱟᱹ ᱟᱠᱟᱱᱟ ᱾ ᱯᱚᱞᱟᱨ ᱜᱟᱰᱟ ᱫᱚ ᱨᱟᱹᱱᱤᱯᱮᱴ ᱟᱨ ᱟᱨᱠᱚᱴ ᱱᱚᱜᱚᱨ ᱥᱤᱢᱟᱹ ᱛᱮ ᱞᱟᱜᱟᱣ ᱟᱠᱟᱱ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱛᱟᱞᱩᱠ ᱟᱨ ᱥᱚᱦᱚᱨ ᱫᱚ ᱚᱨᱚᱠᱠᱚᱱᱚᱢ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
ᱛᱟᱨᱟ SIDCO ᱟᱨ SIPCOT ᱠᱟᱹᱨᱜᱟᱲ ᱵᱟᱜᱟᱱ ᱫᱚ ᱨᱟᱹᱱᱤᱯᱮᱴ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱠᱟᱹᱣᱰᱤ ᱟᱹᱨᱤ ᱞᱟᱹᱜᱤᱫ ᱛᱮ ᱞᱟᱹᱠᱛᱤᱭᱟᱱᱟᱜ ᱠᱟᱱᱟ ᱾ ᱦᱟᱨᱛᱟ ᱠᱟᱹᱨᱜᱟᱲ ᱨᱮᱱᱟᱜ ᱜᱩᱴ ᱦᱚᱸ ᱨᱟᱹᱱᱤᱯᱮᱴ ᱨᱮᱜᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱵᱮᱹᱞᱤᱡᱽ
ᱵᱮᱹᱞᱤᱡᱽ ᱫᱚ ᱛᱟᱞᱢᱟ ᱟᱢᱮᱨᱤᱠᱟ ᱨᱮᱭᱟᱜ ᱠᱚᱸᱭᱮᱼᱯᱟᱪᱮ ᱫᱚᱨᱮᱭᱟ ᱟᱲᱮ ᱨᱮ ᱢᱮᱱᱟᱜ ᱢᱤᱫ ᱠᱮᱨᱤᱵᱤᱭᱟᱱ ᱫᱤᱥᱚᱢ ᱠᱟᱱᱟ᱾ ᱵᱮᱹᱞᱤᱡᱽ ᱨᱮᱭᱟᱜ ᱠᱚᱸᱭᱮ ᱥᱮᱫ ᱢᱮᱠᱥᱤᱠᱳ, ᱥᱟᱢᱟᱝ ᱥᱮᱫ ᱠᱮᱨᱤᱵᱤᱭᱟᱱ ᱫᱚᱨᱮᱭᱟ ᱟᱨ ᱮᱛᱚᱢ ᱥᱮᱫ ᱫᱚ ᱜᱩᱣᱟᱛᱮᱢᱟᱞᱟ ᱫᱤᱥᱚᱢ ᱢᱮᱱᱟᱜᱼᱟ᱾ ᱒᱒,᱙᱗᱐ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱱᱚᱣᱟ ᱫᱤᱥᱚᱢ ᱨᱮ ᱔᱑᱙,᱑᱙᱙ (᱒᱐᱒᱐) ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱫᱤᱥᱚᱢ ᱨᱮ ᱦᱚᱲᱮᱞ ᱰᱷᱮᱨ ᱨᱮᱭᱟᱜ ᱫᱚᱨ ᱥᱮᱨᱢᱟ ᱨᱮ ᱑.᱘᱗% (᱒᱐᱑᱘ ᱨᱮᱭᱟᱜ ᱟᱢᱫᱟᱡᱽ), ᱡᱟᱦᱟᱸ ᱫᱚ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱫᱚᱥᱟᱨ ᱰᱷᱮᱨ ᱫᱚᱨ ᱠᱟᱱᱟ᱾ ᱵᱮᱞᱢᱳᱯᱟᱱ ᱥᱚᱦᱚᱨ ᱫᱚ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱵᱮᱹᱞᱤᱡᱽ ᱥᱚᱦᱚᱨ ᱫᱚ ᱫᱤᱥᱚᱢ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾
ᱡᱟᱶᱛᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱡᱟᱶᱛᱤ (Jaunti) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱖᱘ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱖᱒ ᱜᱚᱴᱟᱝ ᱠᱚᱲᱟ ᱟᱨ ᱑᱗᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱓᱔᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱖᱐ ᱦᱚᱲ ᱫᱚ ᱐ᱼ᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱗ᱹ᱖᱐% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱖᱒ ᱜᱚᱴᱟᱝ ᱠᱚᱲᱟ ᱟᱨ ᱑᱗᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱐᱕, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱑᱔᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱑ᱹ᱒᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱙ᱹ᱑᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱔ᱹ᱙᱐ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱚᱱᱠᱟᱴᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱱᱠᱟᱴᱤ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱑᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱵᱷᱚᱸᱰᱟᱨᱟ ᱦᱚᱱᱚᱛ
ᱵᱷᱚᱸᱰᱟᱨᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱵᱷᱚᱸᱰᱟᱨᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱔᱐᱘᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱟᱨ ᱱᱚᱸᱰᱮ ᱨᱤᱱ ᱦᱚᱲ ᱮᱞ ᱫᱚ ᱑᱒,᱐᱐,᱓᱓᱔ ᱦᱚᱲ (᱖᱐᱕,᱕᱒᱐ ᱠᱚᱲᱟ ᱟᱨ ᱕᱙᱔,᱘᱑᱔ ᱛᱤᱨᱞᱟᱹ) ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱑᱙.᱔᱘% ᱒᱐᱑᱑ ᱥᱟᱞ ᱨᱮᱱᱟᱜ ᱞᱮᱠᱟᱛᱮ ᱥᱚᱦᱨᱤ ᱢᱮᱱᱟᱜᱼᱟ ᱾ ᱵᱷᱚᱸᱰᱟᱨᱟ ᱨᱮᱱᱟᱜ ᱜᱨᱚᱴ ᱫᱚᱨ ᱫᱚ ᱕.᱕᱖% ᱢᱮᱱᱟᱜᱼᱟ ᱵᱷᱚᱸᱰᱟᱨᱟ ᱨᱮ ᱪᱟᱥ, ᱠᱟᱹᱨᱜᱟᱲ ᱟᱨ ᱵᱤᱨ ᱵᱮᱵᱚᱥᱛᱟ ᱥᱟᱶ ᱢᱮᱥᱟᱣᱟᱜ ᱠᱟᱹᱣᱰᱤ ᱟᱹᱨᱤ ᱢᱮᱱᱟᱜᱼᱟ ᱾ ᱵᱷᱚᱸᱰᱟᱨᱟ ᱫᱚ ᱪᱟᱣᱞᱮ ᱨᱮᱱᱟᱜ ᱢᱟᱨᱟᱝ ᱟᱨᱡᱟᱣ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱛᱚᱢᱥᱟᱨ, ᱢᱤᱫᱴᱟᱹᱝ ᱛᱚᱦᱥᱤᱞ ᱥᱚᱦᱚᱨ, ᱢᱤᱫᱴᱟᱹᱝ ᱧᱩᱛᱩᱢᱟᱱ ᱪᱟᱣᱞᱮ ᱵᱟᱡᱟᱨ ᱠᱟᱱᱟ ᱾ ᱵᱷᱚᱸᱰᱟᱨᱟ ᱥᱚᱦᱚᱨ ᱫᱚ ᱢᱤᱫᱴᱟᱹᱝ ᱢᱟᱨᱟᱝ ᱯᱤᱛᱚᱞ ᱵᱮᱱᱟᱣᱟᱜ ᱠᱟᱹᱨᱜᱟᱲ ᱢᱮᱱᱟᱜ ᱤᱫᱤ ᱛᱮ "ᱯᱤᱛᱚᱞ ᱥᱚᱦᱚᱨ" ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱵᱷᱚᱸᱰᱟᱨᱟ ᱨᱮ ᱟᱹᱰᱤ ᱜᱟᱱ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜᱼᱟ, ᱡᱮᱞᱮᱠᱟ ᱼ ᱚᱸᱵᱟᱜᱚᱲ ᱠᱤᱞᱟ, ᱵᱨᱟᱦᱢᱤ, ᱪᱤᱸᱪᱜᱚᱲ ᱟᱨ ᱫᱤᱜᱷᱚᱨᱤ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱷᱚᱸᱰᱟᱨᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑᱒,᱐᱐᱓᱓᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱛᱤᱢᱚᱨᱼᱛᱮᱥᱛᱮ ᱫᱤᱥᱚᱢ ᱥᱟᱞᱟᱜ ᱟᱨᱵᱟᱝ ᱨᱚᱰ ᱟᱭᱤᱞᱮᱸᱰ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱥᱟᱞᱟᱜ ᱵᱟᱨᱟ ᱵᱟᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱓᱙᱗ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱙᱔ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱖᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱽᱨᱚᱴ ᱫᱚᱨ ᱫᱚ ᱕.᱖᱕% ᱛᱟᱦᱮᱸ ᱠᱟᱱᱟ ᱾ ᱵᱷᱚᱸᱰᱟᱨᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱓.᱗᱖% ᱢᱮᱱᱟᱜᱼᱟ ᱾
ᱯᱟᱹᱨᱥᱤ ᱟᱨ ᱟᱹᱨᱤ ᱪᱟᱹᱞᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱓.᱑᱙% ᱦᱚᱲ ᱫᱚ ᱢᱟᱨᱟᱴᱷᱤ, ᱔.᱙᱑% ᱫᱚ ᱦᱤᱱᱫᱤ ᱟᱨ ᱐.᱔᱘% ᱜᱚᱸᱰᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱢᱟᱨᱟᱴᱷᱤ ᱫᱯ ᱟᱹᱢᱟᱹᱞᱮᱛ ᱟᱨ ᱥᱟᱶᱛᱮ ᱦᱚᱱᱚᱛ ᱨᱮ ᱰᱮᱦᱮᱨ ᱛᱮᱫ ᱨᱚᱨᱚᱲ ᱟᱜ ᱯᱟᱹᱨᱥᱤ ᱠᱟᱱᱟ ᱾ ᱵᱷᱚᱸᱰᱟᱨᱟ ᱥᱚᱦᱚᱨ ᱨᱮ ᱟᱹᱰᱤ ᱜᱟᱱ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱤᱱ ᱦᱚᱲ ᱥᱟᱶ ᱡᱮᱜᱮᱫ ᱨᱮᱱᱟᱜ ᱢᱩᱬ ᱫᱷᱚᱨᱚᱢ ᱨᱤᱱ ᱦᱚᱲ ᱦᱚᱸ ᱢᱮᱱᱟᱜ ᱠᱚᱣᱟ ᱾
ᱱᱚᱣᱟ ᱦᱚᱱᱚᱛ ᱨᱮ ᱯᱮᱭᱟ ᱯᱚᱱᱚᱛ ᱫᱚᱨᱵᱟᱨ ᱴᱚᱴᱷᱟ ᱢᱮᱱᱟᱜᱼᱟ : ᱛᱩᱢᱥᱚᱨ, ᱵᱷᱚᱸᱰᱟᱨᱟ (ᱮᱥᱥᱤ) ᱟᱨ ᱥᱟᱠᱚᱞᱤ ᱾ ᱱᱚᱣᱟ ᱡᱚᱛᱚ ᱵᱷᱚᱸᱰᱟᱨᱟᱼᱜᱚᱸᱫᱤᱭᱟ ᱫᱤᱥᱚᱢ ᱫᱚᱨᱵᱟᱨ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱚᱱᱤᱨᱩᱫᱽ ᱛᱷᱟᱯᱟ
ᱚᱱᱤᱨᱩᱫᱽ ᱛᱷᱟᱯᱟ (ᱡᱟᱱᱟᱢ ᱑᱕ ᱡᱟᱱᱩᱣᱟᱨᱤ ᱑᱙᱙᱘) ᱢᱤᱫ ᱥᱤᱧᱚᱛᱤᱭᱟᱹ ᱯᱷᱩᱴᱵᱚᱞ ᱠᱷᱤᱞᱟᱹᱲᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱪᱮᱱᱱᱟᱭᱮᱱ ᱮᱯᱷᱥᱤ ᱞᱟᱹᱜᱤᱫ ᱢᱤᱰᱯᱷᱤᱞᱰᱟᱨ ᱞᱮᱠᱟᱛᱮᱭ ᱮᱱᱮᱡ ᱠᱟᱱ ᱛᱟᱦᱮᱱᱟ | ᱢᱚᱦᱚᱱ ᱵᱟᱜᱟᱱ ᱫᱚᱞ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱮ ᱠᱮᱯᱴᱮᱱ ᱦᱚᱸᱭ ᱛᱟᱦᱮᱸ ᱠᱟᱱᱟ |
ᱯᱚᱴᱚᱞ
ᱯᱚᱴᱚᱞ, ᱡᱟᱦᱟᱸ ᱫᱚ ᱯᱮᱭᱮᱱᱴ ᱜᱳᱨᱰ ᱧᱩᱛᱩᱢ ᱛᱮ ᱦᱚᱸ ᱩᱯᱨᱩᱢᱚᱜᱼᱟ , ᱢᱤᱫᱴᱟᱝ ᱠᱨᱟᱱᱛᱤᱭᱚ ᱟᱭᱢᱟ ᱥᱮᱨᱢᱟ ᱨᱮᱭᱟᱜ ᱠᱩᱠᱩᱨᱵᱤᱴ ᱚᱛᱢᱚᱱ ᱡᱟᱦᱟᱸ ᱨᱮᱭᱟᱜ ᱮᱛᱚᱦᱚᱵ ᱫᱚ ᱵᱷᱟᱨᱚᱛ ᱩᱯᱚᱢᱟᱦᱟᱫᱤᱥᱚᱢ ᱨᱮ ᱾ ᱵᱷᱟᱨᱚᱛ ᱟᱨ ᱵᱟᱝᱞᱟᱫᱮᱥ ᱨᱮᱭᱟᱜ ᱟᱭᱢᱟ ᱴᱚᱴᱷᱟ ᱨᱮ ᱱᱚᱶᱟ ᱫᱚ ᱯᱚᱨᱳᱣᱟᱞ ᱯᱟᱞᱳᱣᱟᱞ ᱯᱮᱴᱳᱞ ᱥᱮ ᱯᱚᱨᱢᱟᱞᱤᱱ ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ ᱾ ᱱᱚᱶᱟ ᱚᱛᱢᱚᱱ ᱫᱚ ᱵᱤᱨᱟᱛᱤ ᱞᱮᱠᱟᱛᱮ ᱯᱟᱥᱱᱟᱣ ᱞᱮᱱᱟ ᱟᱨ ᱢᱤᱫᱴᱟᱝ ᱜᱚᱲᱚ ᱦᱚᱨᱟ ᱨᱮ ᱥᱮᱪᱮᱫ ᱛᱟᱞᱟᱛᱮ ᱡᱟᱱᱟᱢ ᱞᱮᱱᱟ ᱾ (ᱡᱮᱞᱮᱠᱟ , ᱯᱮᱱᱥᱤᱞᱼᱛᱷᱚᱴ ᱵᱟᱹᱞᱤᱥ ᱞᱮᱠᱟᱛᱮ ᱴᱨᱮᱞᱤᱥ ᱾ (ᱜᱟᱹᱨᱰᱩᱼᱜᱟᱹᱨᱩ ᱠᱚᱨᱰᱮᱴ ᱥᱟᱶᱛᱮ ᱠᱨᱤᱯᱟᱨᱥ ᱾ ᱱᱚᱶᱟ ᱫᱚ ᱢᱤᱫᱴᱟᱝ ᱱᱟᱯᱟᱭ ᱛᱮ ᱩᱛᱱᱟᱹᱣ ᱟᱠᱟᱱ ᱢᱤᱫ ᱦᱚᱲ ᱠᱚᱣᱟᱜ ᱚᱛᱢᱚᱱ ᱡᱟᱦᱟᱸ ᱨᱮ ᱥᱴᱟᱢᱤᱱᱮᱴ ᱟᱨ ᱯᱤᱥᱴᱤᱞᱮᱴ ᱚᱛᱢᱚᱱ ᱨᱮ ᱵᱷᱮᱜᱟᱨ ᱠᱚᱲᱟ ᱟᱨ ᱠᱩᱲᱤ ᱚᱛᱢᱚᱱ ᱢᱮᱱᱟᱜᱼᱟ ᱾ ᱯᱷᱚᱞᱮᱠᱚ ᱫᱚ ᱦᱟᱹᱲᱤᱡ ᱥᱮ ᱡᱟᱦᱟᱱ ᱥᱲᱤ ᱵᱟᱝ ᱥᱟᱶ ᱟᱨ ᱵᱟᱝ ᱜᱮᱢᱞᱚᱜᱟᱱ ᱵᱤᱥ ᱢᱮᱱᱟᱜᱼᱟ ᱾ ᱯᱚᱨᱡᱚᱥ ᱠᱟᱹᱴᱤᱡ ᱟᱨ ᱜᱳᱞ ᱠᱷᱚᱱ ᱜᱟᱹᱨᱰᱩ ᱟᱨ ᱡᱮᱞᱮᱧᱼ 2 ᱠᱷᱚᱱ 6 ᱤᱧᱡ (5 ᱠᱷᱚᱱ 15 ᱥᱮᱢᱤ) ᱫᱷᱟᱹᱵᱤᱡ ᱦᱩᱭ ᱫᱟᱲᱮᱭᱟᱜᱼᱟ ᱾ ᱱᱚᱶᱟ ᱫᱚ ᱜᱳᱨᱟᱢ ᱠᱷᱚᱱ ᱛᱟᱞᱟ ᱜᱳᱨᱟᱢ ᱟᱨ ᱟᱨᱩ ᱦᱚᱭᱦᱩᱫᱤᱥ ᱨᱮ ᱟᱹᱰᱤ ᱱᱟᱯᱟᱭ ᱛᱮ ᱩᱛᱱᱟᱹᱣᱚᱜᱼᱟ ᱾ ᱱᱚᱶᱟ ᱚᱛᱢᱚᱱ ᱫᱚ ᱨᱟᱵᱟᱝ ᱫᱤᱱ ᱨᱮ ᱥᱩᱲᱤ ᱛᱟᱦᱮᱸᱱᱟ ᱟᱨ ᱫᱟᱜᱼᱞᱟᱹᱜ ᱨᱮᱭᱟᱜ ᱮᱥᱮᱨ ᱨᱮᱭᱟᱜ ᱚᱡᱮᱛᱮ ᱯᱷᱟᱹᱨᱥᱤᱼᱞᱮᱠᱟᱱ ᱵᱚᱞᱮᱱᱟᱜ ᱚᱛᱢᱚᱱᱛᱚ ᱠᱚ ᱠᱩᱥᱤᱭᱟᱜᱼᱟ ᱾
ᱵᱟᱝᱞᱟᱫᱮᱥ ᱟᱨ ᱯᱚᱪᱷᱤᱢ ᱵᱟᱝᱞᱟ
ᱱᱚᱶᱟ ᱵᱟᱱᱟᱨ ᱵᱟᱝᱞᱟ ᱯᱟᱹᱨᱥᱤ ᱴᱚᱴᱷᱟ ᱨᱮ ᱜᱮ ᱯᱚᱨᱚᱥᱚᱱᱛᱚ ᱞᱮᱠᱟᱛᱮ ᱯᱮᱴᱳᱞ ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ ᱾ ᱱᱚᱶᱟ ᱫᱚ ᱵᱟᱝᱞᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱤᱫᱴᱟᱝ ᱞᱟᱹᱠᱛᱤᱭᱟᱱ ᱥᱤᱛᱩᱝ ᱫᱤᱱ ᱨᱮᱭᱟᱜ ᱪᱟᱥ ᱾ ᱵᱟᱝᱞᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱡᱚᱛᱚ ᱦᱤᱸᱥ ᱨᱮ ᱱᱚᱶᱟ ᱪᱟᱥ ᱟᱨ ᱵᱮᱣᱦᱟᱨ ᱦᱩᱭᱩᱜᱼᱟ ᱾ ᱱᱚᱶᱟ ᱫᱚ ᱢᱤᱫᱴᱟᱝ ᱟᱭᱢᱟ ᱥᱮᱨᱢᱟ ᱨᱮᱭᱟᱜ ᱪᱟᱥ ᱟᱨ ᱚᱠᱴᱳᱵᱚᱨ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱮᱴᱟᱜ ᱮᱴᱟᱜ ᱵᱚᱱᱫᱮᱡ ᱟᱱᱟᱜ ᱪᱟᱥ ᱨᱮᱭᱟᱜ ᱠᱚᱢ ᱚᱠᱛᱚ ᱨᱮ ᱟᱹᱠᱷᱨᱤᱧ ᱦᱩᱭᱩᱜᱼᱟ ᱾
ᱦᱚᱲ ᱞᱟᱠᱪᱟᱨ ᱨᱮ
ᱜᱮᱞᱯᱷᱟᱱ ᱥᱚᱛᱟᱵᱫᱤ ᱨᱮᱭᱟᱜ ᱦᱚᱛ ᱡᱳᱜ ᱯᱨᱫᱟᱯᱤᱠᱟ 1.6ᱼ61ᱼ65 ᱨᱮ ᱡᱳᱜᱤᱱ ᱠᱚ ᱞᱟᱹᱜᱤᱫ ᱢᱤᱫ ᱱᱟᱯᱟᱭ ᱡᱚᱢᱟᱜ ᱞᱮᱠᱟᱛᱮ ᱯᱚᱨᱳᱣᱟᱞ ᱨᱮᱭᱟᱜ ᱞᱟᱹᱭ ᱟᱠᱟᱱᱟ ᱾
ᱱᱤᱨᱚᱡᱽ ᱪᱚᱯᱲᱟ
ᱱᱤᱨᱚᱡᱽ ᱪᱚᱯᱲᱟ (Neeraj Chopra; ᱡᱟᱱᱟᱢ: ᱒᱔ ᱰᱤᱥᱮᱢᱵᱚᱨ ᱑᱙᱙᱗) ᱢᱤᱫ ᱥᱤᱧᱚᱛᱤᱭᱟᱹ ᱴᱨᱮᱠ ᱮᱱᱰ ᱯᱷᱤᱞᱰ ᱠᱷᱤᱞᱟᱹᱲᱤᱭᱟᱹ ᱟᱨ ᱥᱤᱧᱚᱛᱤᱭᱟᱹ ᱟᱨᱢᱤ ᱨᱮᱱ ᱡᱩᱱᱤᱭᱚᱨ ᱠᱚᱢᱤᱥᱚᱱᱰ ᱟᱹᱢᱟᱹᱞᱤᱭᱟᱹ (JCO)। ᱩᱱᱤ ᱴᱨᱮᱠ ᱮᱱᱰ ᱯᱷᱤᱞᱰ ᱨᱮ ᱡᱮᱵᱽᱞᱤᱱ ᱛᱷᱨᱚ ᱠᱷᱮᱞᱚᱸᱰᱮ ᱠᱷᱮᱞᱟᱭᱟ। ᱱᱤᱨᱚᱡᱽ ᱪᱚᱯᱲᱟ ᱫᱚ ᱡᱮᱵᱽᱞᱤᱱ ᱛᱷᱨᱚ ᱠᱷᱮᱞᱟ ᱨᱮ ᱢᱚᱡᱽ ᱩᱱᱩᱫᱩᱜ ᱫᱚ ᱦᱩᱭᱩᱜ ᱠᱟᱱ ᱛᱟᱭᱟ ᱘᱘ᱹ᱐᱗ ᱢᱤᱴᱟᱨ। ᱩᱱᱤ ᱒᱐᱒᱐ ᱴᱚᱠᱤᱭᱚ ᱚᱞᱤᱢᱯᱤᱠ ᱨᱮ ᱘᱗ᱹ᱕᱘ ᱢᱤᱴᱟᱨ ᱡᱤᱞᱤᱧ ᱡᱮᱵᱽᱞᱤᱱ ᱛᱷᱨᱚ ᱪᱟᱯᱟᱫ ᱠᱟᱛᱮ ᱥᱚᱱᱟ ᱯᱚᱫᱚᱠᱮ ᱦᱟᱢᱮᱴ ᱞᱮᱫᱟ। ᱒᱐᱑᱘ ᱥᱟᱞᱮ ᱨᱮᱭᱟᱜ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱨᱮ ᱩᱱᱤ ᱫᱤᱥᱚᱢ ᱨᱮᱭᱟᱜ ᱪᱤᱨᱮ ᱩᱰᱟᱹᱣ ᱞᱮᱫᱟ। ᱩᱱᱤᱭᱟᱜ ᱠᱮᱨᱤᱭᱟᱨ ᱨᱮᱭᱟᱜ ᱮᱦᱚᱵ ᱨᱮ, ᱩᱱᱤ ᱒᱐᱑᱖ ᱥᱟᱞᱮ ᱨᱮ ᱡᱮᱜᱮᱛ ᱡᱟᱠᱟᱛ ᱡᱩᱱᱤᱭᱚᱨ ᱪᱮᱢᱯᱤᱭᱚᱱᱥᱤᱯ ᱨᱮᱭ ᱡᱤᱛᱠᱟᱹᱨ ᱞᱮᱱᱟ ᱟᱨ ᱡᱮᱜᱮᱛ ᱡᱟᱠᱟᱛ ᱨᱮᱱ ᱒᱐ ᱥᱮᱨᱢᱟ ᱠᱚᱢ ᱩᱢᱮᱨ ᱨᱮ ᱘᱖ᱹ᱔᱘ ᱢᱤᱴᱟᱨ ᱣᱟᱹᱞᱰ ᱨᱮᱠᱚᱨᱰᱮ ᱛᱮᱭᱟᱨ ᱞᱮᱫᱟ। ᱡᱩᱱᱤᱚᱨ ᱥᱟᱠᱷᱟ ᱨᱮ ᱴᱨᱮᱠ ᱮᱱᱰ ᱯᱷᱤᱞᱰ ᱨᱮ ᱵᱤᱥᱥᱚ ᱠᱷᱤᱛᱟᱯ ᱡᱤᱛᱠᱟᱹᱨ ᱟᱠᱟᱫ ᱯᱟᱹᱦᱤᱞ ᱥᱤᱧᱚᱛᱤᱭᱟᱹ ᱠᱷᱤᱞᱟᱹᱲᱤᱭᱟᱹ ᱠᱟᱱᱟᱭ।
ᱴᱚᱠᱤᱭᱚ ᱨᱮ ᱒᱐᱒᱐ ᱥᱟᱞᱮ ᱨᱮ ᱜᱨᱤᱥᱢᱚᱠᱟᱞᱤᱱ ᱚᱞᱤᱢᱯᱤᱠ ᱨᱮ ᱠᱷᱮᱞᱟᱭ ᱞᱟᱹᱜᱤᱫ ᱵᱟᱜ-ᱪᱷᱟᱣ ᱠᱷᱮᱞᱚᱸᱰ ᱚᱠᱛᱮ ᱢᱚᱠᱟ ᱨᱮᱭᱮ ᱟᱜᱷᱟᱛ ᱞᱮᱱᱟ, ᱮᱱᱦᱚ ᱩᱱᱤ ᱘᱗ᱹ᱘᱖ ᱢᱤᱴᱟᱨ ᱪᱟᱯᱟᱫ ᱠᱟᱛᱮᱜ ᱴᱚᱠᱤᱭᱚ ᱚᱞᱤᱢᱯᱤᱠ ᱞᱟᱹᱜᱤᱫ-ᱮ ᱵᱟᱪᱷᱟᱣ ᱚᱪᱚ ᱞᱮᱱᱟ। ᱚᱱᱟ ᱛᱟᱭᱚᱢ ᱩᱱᱤ ᱘᱖ᱹ᱖᱕ ᱢᱤᱴᱟᱨ ᱪᱟᱯᱟᱫ ᱠᱟᱛᱮ ᱯᱷᱟᱭᱱᱟᱞ ᱨᱮᱭᱮ ᱵᱚᱞᱚ ᱞᱮᱱᱟ । ᱯᱷᱟᱭᱱᱟᱞ ᱨᱮ ᱩᱱᱤ ᱘᱗ᱹ᱕᱘ ᱢᱤᱴᱟᱨ ᱪᱟᱯᱟᱫ ᱠᱟᱛᱮ ᱥᱤᱧᱚᱛ ᱨᱮᱱ ᱯᱟᱹᱦᱤᱞ ᱥᱚᱱᱟ ᱯᱚᱫᱚᱠ ᱡᱤᱛᱠᱟᱹᱨᱤᱡ-ᱮ ᱦᱩᱭᱮᱱᱟ। ᱚᱵᱷᱤᱱᱚᱵᱽ ᱵᱤᱱᱫᱨᱟ ᱛᱟᱭᱚᱢ ᱚᱞᱤᱢᱯᱤᱠ ᱨᱮ ᱡᱟᱦᱟᱱᱟᱜ ᱮᱠᱞᱟ ᱠᱷᱮᱞᱟ ᱨᱮ ᱥᱚᱱᱟ ᱯᱚᱫᱚᱠ ᱡᱤᱛᱟᱹᱣ ᱟᱠᱟᱱ ᱫᱚᱥᱟᱨᱤᱡ ᱥᱤᱧᱚᱛᱤᱭᱟᱹ ᱠᱷᱤᱞᱟᱹᱲᱤᱭᱟᱹ ᱠᱟᱱᱟᱭ।
ᱤᱱᱴᱟᱨᱞᱤᱝᱜᱩᱭᱮ
ᱤᱱᱴᱟᱨᱞᱤᱝᱜᱩᱭᱮ (ᱟᱭᱮᱥᱳ ᱖᱓᱙ ᱯᱟᱹᱨᱥᱤ ᱠᱳᱰ ie, ile), ᱑᱙᱔᱙ ᱦᱟᱹᱵᱤᱫ Occidental ᱧᱩᱛᱩᱢ ᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ ᱫᱚ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱜᱚᱲᱚ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱮᱥᱛᱳᱱᱤᱭᱟ ᱨᱮᱱ ᱵᱟᱞᱛᱤᱠ ᱡᱚᱨᱢᱟᱱ ᱫᱟᱜ ᱯᱷᱟᱹᱫ ᱚᱯᱷᱤᱥᱟᱨ ᱟᱨ ᱢᱟᱪᱮᱫ ᱮᱰᱜᱟᱨ ᱰᱮ ᱣᱟᱦᱞ ᱮ ᱛᱮᱭᱟᱨ ᱟᱠᱟᱫᱟ ᱾ ᱱᱚᱶᱟ ᱫᱚ ᱑᱙᱒᱒ ᱥᱮᱨᱢᱟ ᱨᱮᱭᱟᱜ ᱯᱟᱨᱥᱟᱞ ᱞᱮᱫᱼᱟ ᱾
Texts
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱡᱮᱡᱟᱹᱛᱤᱭᱟᱹᱨᱤ ᱜᱚᱲᱚ ᱯᱟᱹᱨᱥᱤ ᱛᱷᱚᱠ: ᱛᱮᱭᱟᱨ ᱟᱠᱟᱱ ᱯᱟᱹᱨᱥᱤ ᱛᱷᱚᱠ: ᱛᱮᱭᱟᱨᱟᱜ ᱯᱟᱹᱨᱥᱤ
ᱵᱟᱨᱦᱟᱭᱤᱛ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ
ᱵᱟᱨᱦᱟᱭᱤᱛ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱥᱟᱦᱮᱵᱽᱜᱚᱸᱡᱽ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ᱾
ᱚᱛᱱᱚᱜ
ᱱᱚᱶᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱥᱟᱦᱤᱵᱽᱜᱚᱸᱡᱽ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ᱾
ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱫᱚ ᱯᱮᱭᱟ ᱱᱟᱪᱟᱨᱤᱭᱟᱹ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ ᱼ (᱑) ᱮᱛᱚᱢ ᱨᱮ ᱜᱟᱝᱜᱟ ᱠᱷᱚᱱ ᱫᱟᱹᱠᱷᱤᱱ ᱨᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱥᱤᱢᱟᱹ ᱦᱟᱹᱵᱤᱡ ᱵᱩᱨᱩ ᱴᱚᱴᱷᱟ, (᱒) ᱩᱥᱩᱞ, ᱥᱚᱢᱟᱱ ᱡᱟᱭᱜᱟ ᱟᱨ (᱓) ᱵᱩᱨᱩ ᱟᱨ ᱜᱟᱝᱜᱟ ᱛᱟᱞᱟ ᱨᱮ ᱢᱮᱱᱟᱜ ᱱᱟᱱᱦᱟ ᱟᱨᱡᱟᱣᱟᱱ ᱟᱞᱩᱵᱷᱤᱭᱟᱞ ᱠᱷᱚᱸᱰ, ᱡᱟᱦᱟᱸ ᱨᱮ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱯᱟᱨᱚᱢ ᱟᱠᱟᱱᱟ᱾ ᱱᱚᱶᱟ ᱴᱚᱴᱷᱟ ᱛᱟᱞᱟ ᱛᱮ ᱯᱮᱭᱟ ᱜᱟᱰᱟ - ᱜᱟᱝᱜᱟ, ᱜᱩᱢᱟᱱᱤ ᱟᱨ ᱵᱟᱸᱥᱞᱳᱭ ᱞᱤᱸᱜᱤ ᱯᱟᱨᱚᱢ ᱟᱠᱟᱱᱟ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱚᱨᱦᱮᱭᱤᱴ ᱥᱤ.ᱰᱤ. ᱵᱞᱚᱠ ᱨᱮ ᱑᱓᱐,᱒᱒᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑᱑᱕,᱗᱔᱒ ᱜᱚᱴᱟᱝ ᱫᱚ ᱟᱹᱛᱩ ᱟᱨ ᱑᱔,᱔᱘᱕ ᱜᱚᱴᱟᱝ ᱫᱚ ᱱᱟᱜᱟᱨᱤᱭᱟ. ᱖᱖,᱔᱐᱑ (᱕᱑%) ᱠᱚᱲᱟ ᱟᱨ ᱖᱓,᱘᱒᱖ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾ 0-6 ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱒᱓,᱘᱙᱕ ᱛᱟᱦᱮᱸ ᱠᱟᱱᱟ᱾ ᱥᱩᱪᱚᱱᱟ ᱟᱠᱟᱱ ᱡᱟᱹᱛᱤ ᱕,᱕᱒᱕ (᱔.᱒᱔%) ᱟᱨ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱗᱐,᱒᱓᱓ (᱕᱓.᱙᱓%)᱾
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱵᱟᱨᱭᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱫᱚ ᱵᱚᱨᱦᱮᱭᱤᱴ ᱥᱤ.ᱰᱤ. ᱵᱽᱞᱚᱠ ᱨᱮ ᱧᱮᱞ ᱟᱠᱟᱱᱟ: ᱵᱚᱨᱦᱮᱭᱤᱴ ᱥᱟᱱᱛᱟᱞᱤ (᱙,᱗᱕᱓) ᱟᱨ ᱵᱚᱨᱦᱮᱭᱤᱴ ᱵᱟᱡᱟᱨ (᱔,᱗᱓᱒)᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱩ ᱫᱷᱚᱨᱚᱢ ᱨᱮᱱ ᱦᱚᱲ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ᱾ ᱢᱩᱥᱞᱤᱢ, ᱠᱨᱤᱥᱴᱤᱭᱟᱱ ᱟᱨ ᱥᱟᱨᱱᱟ ᱫᱚ ᱞᱮᱠᱷᱟᱥᱤᱫ ᱨᱮᱠᱚ ᱞᱮᱠᱷᱟᱜ ᱠᱟᱱᱟ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱔᱖.᱗᱘% ᱦᱚᱲ ᱫᱚ ᱥᱟᱱᱛᱟᱞᱤ, ᱒᱙.᱐᱕% ᱠᱷᱳᱨᱛᱷᱟ, ᱘.᱓᱓% ᱢᱟᱞᱛᱳ, ᱕.᱓᱐% ᱵᱟᱸᱜᱽᱞᱟ, ᱔.᱖᱔% ᱩᱨᱫᱩ, ᱒.᱙᱐% ᱦᱤᱱᱫᱤ ᱟᱨ ᱒.᱒᱒% ᱵᱷᱳᱡᱽᱯᱩᱨᱤ ᱟᱡᱟᱜ ᱟᱭᱳ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱮᱫ ᱛᱟᱦᱮᱫ᱾
ᱯᱷᱮᱢᱤᱱᱤᱡᱤᱢ ᱮᱱᱰ ᱯᱷᱳᱞᱠᱞᱳᱨ ᱥᱟᱣᱛᱷ ᱮᱥᱤᱭᱟ ᱒᱐᱒᱑
{| width="100%" cellpadding="5" cellspacing="10" style="background:#e6d2f5; border-style:solid; border-width:5px; border-color:#f57a9f" center|250x250px ᱯᱷᱮᱢᱤᱱᱤᱡᱤᱢ ᱮᱱᱰ ᱯᱷᱳᱞᱠᱞᱳᱨ ᱥᱟᱣᱛᱷ ᱮᱥᱤᱭᱟ ᱫᱚ ᱞᱟᱦᱟ ᱛᱮ ᱣᱤᱠᱤ ᱞᱚᱵᱽᱥ ᱳᱢᱮᱱ ᱥᱟᱣᱛᱷ ᱮᱥᱤᱭᱟ ᱒᱐᱒᱐ ᱢᱮᱱᱛᱮᱫ ᱧᱩᱢ ᱞᱮᱱ ᱛᱟᱦᱮᱸᱫ, ᱱᱚᱣᱟ ᱫᱚ ᱣᱤᱠᱤᱯᱤᱰᱤᱭᱟ ᱨᱮ ᱡᱟᱣ ᱥᱮᱨᱢᱟ ᱜᱮ ᱯᱷᱮᱵᱽᱨᱩᱣᱟᱨᱤ ᱠᱷᱚᱱ ᱢᱟᱨᱪ ᱫᱷᱟᱹᱵᱤᱡ ᱥᱟᱯᱲᱟᱣ ᱠᱟᱱ ᱡᱮᱜᱮᱛ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱨᱮᱱᱟᱜ ᱦᱚᱲ ᱞᱟᱠᱪᱟᱨ ᱠᱚ ᱣᱤᱠᱤᱯᱤᱰᱤᱭᱟ ᱨᱮ ᱚᱞᱫᱚᱦᱚ ᱞᱟᱹᱜᱤᱫ ᱢᱤᱫ ᱡᱮᱼᱡᱟᱹᱛᱤᱭᱟᱹᱨᱤ ᱠᱮᱢᱯᱮᱱ ᱠᱟᱱᱟ ᱾ ᱱᱚᱣᱟ ᱯᱨᱚᱡᱮᱠᱴ ᱫᱚ  ᱦᱚᱲᱠᱟᱛᱷᱟ ᱥᱚᱥᱱᱚᱜᱠᱚ ᱰᱚᱠᱩᱢᱮᱱᱴ ᱫᱚᱦᱚ ᱞᱟᱹᱜᱤᱫ ᱣᱤᱠᱤ ᱠᱳᱢᱳᱱᱥ ᱨᱮ ᱪᱟᱹᱞᱩᱜ ᱠᱟᱱ ᱪᱤᱛᱟᱹᱨ ᱦᱮᱯᱮᱨᱟᱣ ᱣᱤᱠᱤ ᱞᱳᱵᱽᱥ ᱯᱷᱳᱞᱠᱞᱳᱨ (WLF) ᱨᱮᱱᱟᱜ ᱣᱤᱠᱤᱯᱤᱰᱤᱭᱟ ᱦᱟᱹᱴᱤᱧ ᱠᱟᱱᱟ ᱾ ᱦᱮᱯᱨᱟᱣ ᱨᱮᱱᱟᱜ ᱢᱩᱲ ᱡᱚᱥ ᱦᱩᱭᱩᱜ ᱠᱟᱱᱟ ᱡᱮᱜᱮᱛ ᱡᱟᱠᱟᱛ ᱨᱮ ᱣᱤᱠᱤᱯᱤᱰᱤᱭᱟ ᱨᱟᱲᱟ ᱜᱮᱭᱟᱱ ᱯᱩᱛᱷᱤ ᱟᱨ ᱮᱴᱟᱜ ᱣᱤᱠᱤᱢᱤᱰᱤᱭᱟ ᱯᱷᱟᱶᱰᱮᱥᱚᱱ ᱯᱨᱳᱡᱮᱠᱴ ᱠᱚᱨᱮ ᱟᱭᱢᱟ ᱦᱚᱲ ᱞᱟᱠᱪᱟᱨ ᱠᱚᱨᱮᱱᱟᱜ ᱚᱱᱚᱞ ᱠᱚ ᱥᱟᱢᱴᱟᱣ ᱡᱟᱨᱣᱟ ᱾ ᱱᱤᱭᱟ ᱥᱮᱨᱢᱟ ᱟᱞᱮ ᱜᱚᱴᱟ ᱡᱮᱜᱮᱛ ᱨᱮᱱᱟᱜ ᱦᱚᱲ ᱞᱟᱠᱪᱟᱨ ᱪᱮᱛᱟᱱ ᱨᱮ ᱫᱷᱭᱟᱱ ᱞᱮ ᱮᱢ ᱮᱫᱼᱟ, ᱡᱟᱱᱟᱝ ᱵᱷᱮᱜᱮᱫ ᱠᱷᱟᱴᱚ ᱨᱮᱱᱟ ᱟᱥᱚᱠᱟᱭ ᱫᱷᱮᱭᱟᱱ ᱛᱟᱦᱮᱱᱟ, ᱱᱚᱣᱟᱠᱚ ᱞᱟᱹᱜᱤᱫ ᱡᱮᱜᱮᱛ ᱨᱤᱱ ᱟᱭᱢᱟ ᱜᱩᱴ ᱥᱟᱶ ᱞᱮ ᱥᱟᱹᱦᱤ ᱡᱩᱦᱤ ᱟᱨ ᱥᱚᱦᱚᱫ ᱪᱟᱹᱞᱩ ᱟᱠᱟᱱᱟ ᱾ ᱒᱐᱑᱙ ᱠᱷᱚᱱ ᱟᱞᱮ ᱟᱹᱰᱤᱜᱟᱱ ᱯᱟᱹᱨᱥᱤᱛᱮ ᱣᱤᱠᱤᱯᱤᱰᱤᱭᱟ ᱦᱮᱯᱮᱨᱟᱣᱞᱮ ᱛᱚᱸᱜᱮ ᱞᱮᱫᱼᱟ ᱟᱨ ᱢᱮᱴᱟ ᱨᱮ ᱴᱷᱟᱶ ᱟᱛᱮ ᱡᱮᱜᱮᱛ ᱨᱮᱱᱟᱜ ᱣᱤᱠᱤ ᱫᱩᱞᱟᱹᱲ ᱦᱩᱞ ᱨᱮᱱᱟᱜ ᱥᱟᱹᱨᱤ ᱡᱚᱥ ᱢᱟᱱᱟᱣ ᱞᱟᱹᱜᱤᱫ ᱟᱭᱢᱟ ᱣᱤᱠᱤ, ᱯᱟᱹᱨᱥᱤ ᱟᱨ ᱯᱨᱳᱡᱮᱠᱴ ᱠᱚ ᱢᱩᱫ ᱨᱮ ᱥᱟᱹᱦᱤ ᱡᱩᱦᱤ ᱞᱮᱱᱟ ᱾ ᱱᱚᱣᱟ ᱠᱮᱢᱯᱮᱱ ᱛᱩᱞᱩᱡ ᱛᱮ ᱡᱮᱜᱮᱛ ᱨᱮ ᱵᱟᱝ ᱵᱟᱰᱟᱭ ᱟᱠᱟᱱ ᱞᱟᱠᱪᱟᱨ ᱥᱚᱥᱱᱚᱜ ᱨᱟᱠᱷᱟ ᱫᱚᱦᱚ ᱞᱟᱹᱜᱤᱫ ᱟᱨ  ᱦᱚᱲ ᱠᱟᱛᱷᱟᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟ ᱡᱤᱭᱚᱱ ᱪᱩᱨᱤᱛ ᱰᱚᱠᱩᱢᱮᱱᱴ ᱫᱚᱦᱚ ᱞᱟᱹᱜᱤᱫ ᱡᱚᱥ ᱮ ᱫᱚᱦᱚ ᱟᱠᱟᱫᱼᱟ ᱾
ᱚᱠᱛᱚ
᱑ ᱯᱷᱮᱵᱽᱨᱩᱣᱟᱨᱤ ᱒᱐᱒᱑ ᱐᱐ᱺ᱐᱑ UTC - ᱓᱑ ᱢᱟᱨᱪ ᱒᱐᱒᱑ ᱑᱑:᱕᱙ UTC
ᱪᱟᱪᱞᱟᱣᱤᱭᱟ
ᱢᱟᱭᱱᱚ ᱴᱩᱰᱩ
ᱡᱩᱨᱤ
ᱢᱟᱭᱱᱚ ᱴᱩᱰᱩ
ᱚᱱᱩᱨᱟᱫᱷᱟ ᱥᱚᱨᱮᱱ
ᱥᱮᱞᱮᱫᱤᱭᱟᱹ
ᱱᱚᱶᱟ ᱥᱟᱯᱟᱲᱟᱣ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱞᱟᱛᱟᱨ ᱨᱮ ( #~ ) ᱪᱤᱱᱦᱟᱹ ᱮᱢ ᱠᱟᱛᱮ ᱥᱩᱦᱤ ᱢᱮ ᱾
ᱟᱢᱟᱜ ᱚᱱᱚᱞ ᱥᱮᱞᱮᱫᱽ ᱢᱮ
ᱛᱷᱚᱠ:ᱯᱷᱮᱢᱤᱱᱤᱡᱤᱢ ᱮᱱᱰ ᱯᱷᱳᱞᱠᱞᱳᱨ ᱥᱟᱣᱛᱷ ᱮᱥᱤᱭᱟ ᱒᱐᱒᱑ ᱛᱷᱚᱠ:ᱚᱱᱞᱟᱭᱤᱱ ᱚᱱᱚᱞ ᱦᱮᱯᱨᱟᱣ
ᱯᱚᱨᱤᱢᱚᱞ ᱦᱮᱢᱵᱽᱨᱚᱢ
ᱯᱚᱨᱤᱢᱚᱞ ᱦᱮᱢᱵᱽᱨᱚᱢ, (ᱢᱟᱨᱥᱟᱞ ᱦᱮᱢᱵᱽᱨᱚᱢ ᱵᱟᱦᱟᱱᱟ ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜᱼᱟ) ᱫᱚ ᱱᱟᱦᱟᱜ ᱥᱟᱱᱛᱟᱲᱤ ᱥᱟᱶᱦᱮᱫ ᱱᱟᱝ ᱨᱮᱱ ᱢᱤᱫ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ, ᱚᱱᱚᱲᱦᱤᱭᱟᱹ ᱠᱟᱱᱟᱭ᱾
ᱡᱤᱭᱚᱱ
ᱢᱟᱨᱥᱟᱞ ᱦᱮᱢᱵᱽᱨᱚᱢ ᱜᱳᱢᱠᱮ ᱫᱚ ᱑᱙᱕᱗ ᱥᱮᱨᱢᱟ ᱨᱮᱭᱟᱜ ᱯᱷᱮᱵᱨᱩᱭᱟᱹᱨᱤ ᱪᱟᱸᱫᱳ ᱨᱮᱭ ᱡᱟᱱᱟᱢ ᱞᱮᱱᱟ᱾ᱯᱚᱨᱤᱢᱚᱞ ᱦᱮᱢᱵᱽᱨᱚᱢ ᱜᱳᱢᱠᱮ ᱫᱚ ᱯᱚᱥᱪᱷᱤᱢᱵᱚᱝᱜᱚ ᱯᱚᱱᱚᱛ ᱨᱮᱱᱟᱜ ᱵᱟᱹᱠᱩᱲᱟ ᱡᱤᱞᱟᱹ ᱨᱮᱱᱟᱜ ᱥᱟᱨᱮᱝᱜᱟ ᱥᱩᱨ ᱪᱳᱭᱛᱟᱲᱟ ᱰᱟᱠᱚᱲᱟᱜ ᱟᱣᱛᱟ ᱨᱮᱣᱟᱜ ᱥᱟᱸᱠᱟᱨᱤᱭᱟᱹ ᱟᱹᱛᱩᱨᱮ᱾ᱢᱟᱨᱥᱟᱞ ᱦᱮᱢᱵᱽᱨᱚᱢ ᱫᱚ ᱵᱟᱦᱟᱱᱟ ᱧᱩᱛᱩᱢ ᱠᱟᱱ ᱛᱟᱭᱟ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱥᱟᱶᱦᱮᱫ ᱦᱟᱨᱟ ᱵᱩᱨᱩ ᱨᱮ ᱱᱩᱭ ᱜᱳᱢᱠᱮ ᱫᱚ ᱵᱟᱱᱟᱨ ᱧᱩᱛᱩᱢ ᱛᱮᱠᱚ ᱩᱨᱩᱢᱮᱣᱟ᱾ᱟᱯᱟᱛ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱ ᱛᱟᱣᱟ ᱵᱟᱫᱚᱞ ᱪᱚᱱᱫᱨᱚ ᱦᱮᱢᱵᱽᱨᱚᱢ᱾ᱮᱸᱜᱟᱛ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱ ᱛᱟᱭᱟ ᱯᱟᱱᱢᱟᱱᱤ ᱦᱮᱢᱵᱽᱨᱚᱢ ᱾
ᱚᱞᱚᱜ ᱯᱚᱲᱦᱚᱱ
ᱯᱚᱨᱤᱢᱚᱞ ᱦᱮᱢᱵᱽᱨᱚᱢ ᱜᱚᱢᱠᱮᱣᱟᱜ ᱚᱞᱚᱜ ᱯᱚᱲᱦᱚᱱ ᱫᱚ ᱮᱛᱚᱦᱚᱵᱚᱜ ᱠᱟᱱᱟ ᱥᱟᱸᱠᱟᱨᱤᱭᱟᱹ ᱤᱛᱩᱱ ᱟᱥᱲᱟ ᱨᱮ᱾ ᱚᱱᱟ ᱛᱟᱭᱚᱢ ᱟᱠᱚ ᱟᱹᱛᱩ ᱥᱩᱨ ᱫᱷᱟᱱᱟᱲᱟ ᱵᱤᱠᱨᱚᱢᱯᱩᱨ ᱥᱮᱢᱟᱯᱨᱚᱥᱟᱫᱽ ᱢᱮᱢᱳᱨᱤᱭᱟᱞ ᱩᱥᱩᱞ ᱵᱤᱫᱽᱫᱟᱹᱜᱟᱲ ᱨᱮ ᱢᱚᱲᱮ ᱪᱟᱱᱟᱪ ᱠᱷᱚᱱ ᱟᱨᱮ ᱪᱟᱱᱟᱪ ᱦᱟᱹᱵᱤᱡᱮ ᱯᱟᱲᱦᱟᱭ ᱞᱮᱱᱟ᱾ ᱡᱩᱭᱟᱹᱱ ᱚᱠᱛᱚ ᱨᱮ ᱥᱟᱱᱟᱢ ᱥᱟᱱᱛᱟᱲ ᱠᱚᱲᱟ ᱠᱩᱲᱤ ᱵᱤᱯᱚᱫ ᱰᱟᱦᱟᱨ ᱛᱮᱠᱚ ᱰᱟᱨᱦᱟᱜ ᱟ᱾ ᱚᱱᱟ ᱠᱷᱚᱱ ᱵᱟᱧᱟᱜ ᱞᱟᱹᱜᱤᱫ ᱟᱡᱽ ᱵᱟᱵᱟ ᱩᱱᱤ ᱫᱚ ᱡᱷᱟᱲᱜᱟᱨᱟᱢ ᱨᱮᱱᱟᱜ ᱠᱩᱢᱩᱫᱠᱩᱢᱟᱹᱨᱤ ᱤᱱᱥᱴᱤᱴᱤᱭᱩᱥᱚᱱ ᱨᱮᱭ ᱵᱷᱩᱨᱛᱤ ᱠᱮᱫᱟᱣᱟ᱾ ᱚᱸᱰᱮ ᱠᱷᱚᱱ ᱜᱮ ᱱᱩᱭ ᱜᱚᱢᱠᱮ ᱫᱚ ᱑᱙᱗᱕ ᱥᱮᱨᱢᱟ ᱨᱮ ᱥᱟᱬᱮᱥ ᱵᱤᱵᱷᱟᱜ ᱛᱮ ᱦᱟᱭᱟᱨ ᱥᱮᱠᱮᱱᱰᱹᱟᱨᱤ ᱯᱟᱥ ᱠᱮᱫᱟ ᱟᱨ ᱚᱱᱟ ᱛᱟᱭᱚᱢ ᱰᱟᱠᱛᱟᱨ ᱵᱮᱱᱟᱜ ᱟᱸᱥᱛᱮ ᱦᱟᱣᱲᱟ ᱨᱮᱱᱟᱜ ᱩᱞᱩᱵᱮᱲᱤᱭᱟ ᱠᱚᱞᱮᱡᱽ ᱨᱮ ᱥᱟᱬᱮᱥ ᱵᱤᱵᱷᱟᱜ ᱨᱮᱭ ᱵᱷᱩᱨᱛᱤᱭᱮᱱᱟ᱾ ᱚᱱᱟ ᱠᱚᱞᱮᱡᱽ ᱨᱮᱱ ᱚᱫᱽᱫᱷᱟᱯᱚᱠ ᱰᱚᱠᱴᱚᱨ ᱥᱩᱦᱨᱤᱫᱽ ᱠᱩᱢᱟᱨ ᱵᱷᱳᱭᱢᱤᱠ ᱟᱜ ᱯᱚᱨᱟᱢᱚᱨᱥᱚ ᱞᱮᱠᱟᱛᱮ ᱥᱟᱬᱮᱥ ᱵᱤᱵᱷᱟᱜ ᱵᱟᱹᱜᱤ ᱠᱟᱛᱮ ᱚᱱᱟ ᱠᱚᱞᱮᱡᱽ ᱨᱮᱜᱮ ᱠᱚᱞᱟ ᱵᱤᱵᱷᱟᱜ ᱨᱮᱭᱟᱜ ᱵᱟᱝᱞᱟ ᱚᱱᱟᱨᱥ ᱛᱮᱭ ᱵᱷᱩᱨᱛᱤᱭᱮᱱᱟ᱾ ᱑᱙᱗᱘ ᱥᱮᱨᱢᱟ ᱨᱮ ᱚᱱᱟ ᱠᱚᱞᱮᱡᱽ ᱠᱷᱚᱱ ᱵᱟᱝᱞᱟ ᱚᱱᱟᱨᱥ ᱛᱮ ᱵᱤ.ᱮ ᱯᱟᱥ ᱠᱮᱫᱟ᱾ ᱑᱙᱘᱐ ᱥᱮᱨᱢᱟ ᱨᱮ ᱠᱳᱞᱠᱟᱛᱟ ᱵᱤᱥᱥᱚᱵᱤᱫᱽᱫᱟᱹ ᱜᱟᱲ ᱠᱷᱚᱱ ᱵᱟᱝᱞᱟ ᱥᱟᱛᱟᱢ ᱛᱮ ᱮᱢᱮ.ᱮ ᱯᱟᱥ ᱟᱠᱟᱫᱟᱭ᱾
ᱠᱟᱹᱢᱤ
ᱯᱚᱨᱤᱢᱚᱞ ᱦᱮᱢᱵᱽᱨᱚᱢ ᱜᱚᱢᱠᱮᱣᱟᱜ ᱠᱟᱹᱢᱤ ᱡᱤᱭᱚᱱ ᱫᱚ ᱮᱛᱚᱦᱚᱵᱚᱜ ᱠᱟᱱ ᱛᱟᱭᱟ ᱤᱱᱰᱤᱭᱟᱱ ᱵᱮᱝᱠ ᱨᱮ᱾ ᱚᱱᱟ ᱛᱟᱭᱚᱢ ᱩᱛᱛᱚᱨ ᱪᱚᱵᱵᱤᱥᱯᱚᱨᱜᱚᱱᱟ ᱡᱤᱞᱟᱹ ᱨᱮᱱᱟᱜ ᱤᱪᱪᱷᱟᱯᱩᱨ ᱱᱚᱨᱛᱞᱮᱱᱰ ᱵᱤᱫᱽᱫᱟᱹᱜᱟᱲ ᱨᱮ ᱢᱟᱪᱮᱫ ᱞᱮᱠᱟᱛᱮᱭ ᱵᱚᱦᱟᱞ ᱞᱮᱱᱟ᱾ ᱠᱚᱭᱮᱠ ᱥᱮᱨᱢᱟ ᱢᱟᱪᱮᱫ ᱞᱮᱠᱟᱛᱮ ᱠᱟᱹᱢᱤ ᱛᱟᱭᱚᱢ ᱵᱷᱟᱨᱚᱛᱤᱭᱚ ᱮᱥᱴᱮᱴ ᱵᱮᱝᱠ ᱨᱮ ᱠᱟᱹᱢᱤᱭ ᱡᱳᱜᱫᱟᱱ ᱠᱮᱫᱟ᱾ ᱵᱮᱝᱠ ᱨᱮ ᱵᱟᱨ ᱥᱮᱨᱢᱟ ᱠᱟᱹᱢᱤ ᱛᱟᱭᱚᱢ ᱵᱷᱟᱨᱚᱛ ᱥᱚᱨᱠᱟᱨᱠᱟᱜ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱯᱳᱜᱨᱟᱢ ᱮᱠᱥᱤᱠᱤᱭᱩᱴᱤᱵ ᱯᱚᱫ ᱨᱮ ᱠᱟᱹᱢᱤ ᱞᱮᱠᱟᱛᱮᱭ ᱡᱳᱜᱫᱟᱱ ᱮᱫᱟ ᱑᱙᱘᱙ ᱥᱟᱹᱦᱤᱛ ᱨᱮᱱᱟᱜ ᱓ ᱡᱩᱞᱟᱹᱭ ᱨᱮ᱾ ᱡᱷᱟᱲᱠᱷᱚᱱᱰ ᱨᱮᱱᱟᱜ ᱡᱟᱢᱥᱮᱫᱯᱩᱨ ᱟᱨ ᱪᱟᱭᱵᱟᱥᱟ ᱟᱠᱟᱥᱵᱟᱹᱱᱤ ᱥᱮᱱᱴᱟᱨ ᱨᱮᱭ ᱠᱟᱹᱢᱤ ᱛᱟᱦᱮᱸᱫ᱾ ᱛᱟᱭᱚᱢ ᱫᱟᱨᱟᱢ ᱠᱳᱞᱠᱟᱛᱟ ᱟᱠᱟᱥᱵᱟᱹᱱᱤ ᱨᱮᱭ ᱩᱪᱟᱹᱲᱮᱱᱟ᱾ ᱚᱸᱰᱮ ᱟᱹᱰᱤ ᱥᱮᱨᱢᱟᱭ ᱠᱟᱹᱢᱤ ᱟᱠᱟᱫᱟ ᱥᱟᱱᱛᱟᱲᱤ ᱟᱠᱷᱲᱟ ᱨᱮ ᱾
ᱛᱤᱱ ᱯᱟᱦᱟᱲ
ᱛᱤᱱ ᱯᱟᱦᱟᱲ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱭᱟᱜ ᱥᱟᱦᱮᱵᱽᱜᱚᱸᱡᱽ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱨᱟᱡᱽᱢᱚᱦᱚᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱦᱚᱨ ᱠᱟᱱᱟ᱾
ᱵᱤᱡᱚᱭ
ᱡᱚᱥᱮᱯᱷ ᱵᱤᱡᱚᱭ ᱪᱚᱸᱫᱨᱚᱥᱮᱠᱷᱚᱨ (Joseph Vijay Chandrasekhar; ᱡᱟᱱᱟᱢ ᱒᱒ ᱡᱩᱱ ᱑᱙᱗᱔), ᱠᱷᱟᱴᱚᱛᱮ ᱵᱤᱡᱚᱭ ᱧᱩᱛᱩᱢᱛᱮ ᱵᱟᱰᱟᱭᱚᱜ ᱠᱟᱱᱮ ᱥᱤᱧᱚᱛᱤᱭᱟᱹ ᱚᱵᱷᱤᱱᱮᱛᱟ ᱫᱚ ᱛᱟᱢᱤᱞ ᱯᱟᱹᱨᱥᱤ ᱨᱮᱭᱟᱜ ᱯᱷᱤᱞᱤᱢ ᱨᱮᱭᱮ ᱮᱠᱴᱤᱝᱮᱫᱟ। ᱱᱩᱭ ᱚᱵᱷᱤᱱᱮᱛᱟ ᱥᱟᱶ ᱥᱮᱞᱮᱫ ᱛᱮ ᱥᱮᱨᱮᱧ, ᱮᱱᱮᱡ ᱟᱨ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱦᱚᱸ ᱠᱟᱱᱟᱭ।
ᱛᱤᱱ ᱯᱟᱦᱟᱲ
ᱴᱷᱟᱶ
ᱛᱤᱱ ᱯᱟᱦᱟᱲ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 25.00023°N, 87.74078°W᱾
ᱱᱚᱣᱟ ᱫᱚ ᱑ ᱪᱟᱹᱣᱠᱟᱹ ᱠᱤᱢᱤ (᱐.᱓᱙ ᱪᱟᱹᱣᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱧᱮᱞᱚᱜ ᱠᱟᱱᱟ ᱮᱛᱚᱢ ᱥᱮᱫ ᱜᱟᱝᱱᱟᱹᱭ ᱠᱷᱚᱱ ᱨᱟᱡᱽᱢᱚᱦᱚᱞ ᱵᱩᱨᱩ ᱠᱚᱧᱮ ᱥᱮᱫ ᱫᱩᱢᱠᱟᱹ ᱦᱚᱱᱚᱛ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱢᱮᱯ ᱨᱮᱜᱮ 'ᱯᱷᱟᱨᱟᱠᱠᱟ' ᱧᱮᱞᱚᱜ ᱠᱟᱱᱟ, ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱱᱟᱥᱮ ᱵᱷᱤᱛᱨᱤ ᱥᱮᱫ ᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱽᱨᱤᱡ ᱢᱮᱱᱟᱜᱼᱟ᱾ ᱢᱮᱯ ᱨᱮ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱧᱮᱞᱚᱜ ᱠᱟᱱᱟ᱾ ᱦᱚᱱᱚᱛ ᱨᱮᱭᱟᱜ ᱜᱚᱴᱟ ᱯᱟᱲᱟ ᱜᱮ ᱡᱟᱹᱥᱛᱤ ᱠᱟᱭᱛᱮ ᱟᱹᱛᱩ ᱴᱚᱞᱟ ᱛᱮ ᱯᱮᱨᱮᱡ ᱟᱠᱟᱱᱟ, ᱦᱟᱸᱰᱮ ᱱᱷᱟᱰᱮ ᱢᱤᱫ ᱵᱟᱨ ᱥᱚᱦᱚᱨ ᱵᱟᱡᱟᱨ ᱧᱮᱞᱚᱜ ᱜᱮᱭᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱛᱤᱱ ᱯᱟᱦᱟᱨ ᱨᱮ ᱜᱩᱴ ᱕,᱓᱓᱖ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱸᱫᱽ ᱨᱮ ᱒,᱗᱘᱙ (᱕᱒%) ᱠᱚᱲᱟ ᱟᱨ ᱒,᱕᱔᱗ (᱔᱘%) ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱐ - ᱖ ᱥᱮᱨᱢᱟ ᱩᱢᱮᱨ ᱨᱮᱱ ᱫᱚ ᱘᱔᱐ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱛᱤᱱ ᱯᱟᱦᱟᱨ ᱨᱮ ᱜᱩᱴ ᱔,᱔᱙᱖ ᱜᱚᱴᱟᱱ ᱥᱤᱠᱷᱱᱟᱹᱛᱟᱱ ᱦᱚᱲ ᱢᱮᱱᱟᱜ ᱠᱚᱣᱟ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱗᱘.᱙᱔%)᱾
ᱦᱮᱡ ᱥᱮᱱ
ᱛᱤᱱ ᱯᱟᱦᱟᱲ ᱨᱮ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱭᱟᱜ ᱛᱤᱱ ᱯᱟᱦᱟᱨ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ
ᱡᱚᱰᱟᱯᱚᱠᱷᱚᱨᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱡᱚᱰᱟᱯᱚᱠᱷᱚᱨᱤ (Jodapokhari) ᱵᱟᱝᱢᱟ ᱡᱚᱲᱟᱯᱩᱠᱷᱨᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱑᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱔᱔᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱒᱒᱘ ᱜᱚᱴᱟᱝ ᱠᱚᱲᱟ ᱟᱨ ᱒᱑᱗ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱒ᱹ᱙᱒ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱘ᱹ᱙᱓ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱗ᱹ᱓᱖ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱤᱡᱟᱹᱛᱟᱲᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱱᱟᱜᱽᱯᱩᱨᱤ ᱥᱤᱱᱮᱢᱟ ᱨᱮᱭᱟᱜ ᱛᱟᱹᱞᱠᱟᱹ
ᱱᱚᱣᱟ ᱫᱚ ᱱᱟᱜᱽᱯᱩᱨᱤ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢᱟᱱ ᱱᱟᱜᱽᱯᱩᱨᱤ ᱥᱤᱱᱮᱢᱟ ᱠᱚ ᱨᱮᱭᱟᱜ ᱛᱟᱹᱞᱠᱟᱹ ᱠᱟᱱᱟ᱾
ᱜᱷᱟᱴᱟᱞ ᱨᱚᱵᱤᱱᱫᱽᱨᱚ ᱥᱚᱛᱚᱵᱟᱨᱥᱤᱠᱤ ᱢᱟᱦᱟᱵᱤᱫᱽᱭᱟᱞᱚᱭ
ᱜᱷᱟᱴᱟᱞ ᱨᱚᱵᱤᱱᱫᱽᱨᱚ ᱥᱚᱛᱚᱵᱟᱨᱥᱤᱠᱤ ᱢᱟᱦᱟᱵᱤᱫᱽᱭᱟᱞᱚᱭ, ᱥᱮ ᱜᱷᱟᱴᱟᱞ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱜᱷᱟᱴᱟᱞ ᱨᱮ ᱢᱮᱱᱟᱜ ᱢᱤᱫ ᱜᱚᱲᱚ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱖᱑ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱜᱷᱟᱴᱟᱞ ᱠᱚᱞᱮᱡᱽ ᱫᱚ ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱟᱨᱴᱥ ᱟᱨ ᱵᱮᱯᱟᱨ
ᱯᱤ.ᱡᱤ ᱠᱳᱨᱥ
ᱢᱟᱱᱚᱛ
ᱜᱷᱟᱴᱟᱞ ᱨᱚᱵᱤᱱᱫᱽᱨᱚ ᱥᱚᱛᱚᱵᱟᱨᱥᱤᱠᱤ ᱢᱟᱦᱟᱵᱤᱫᱽᱭᱟᱞᱚᱭ ᱫᱚ ᱢᱟᱲᱟᱝ ᱨᱮᱜᱮ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱵᱤ++ ᱜᱽᱨᱮᱰ ᱢᱟᱹᱱ ᱛᱮ ᱢᱟᱱᱚᱛ ᱟᱠᱟᱱᱟ᱾ ᱛᱚᱵᱮ ᱢᱟᱱᱚᱛ ᱨᱮᱭᱟᱜ ᱚᱠᱛᱚ ᱫᱚ ᱯᱚᱞᱚᱢ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱟᱨᱦᱚᱸ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱦᱚᱛᱮᱛᱮ ᱦᱚᱸ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ